text:
Aug 24, 2016 admin Amakorali 0
Kubera ko muri ino minsi abantu benshi bafite ibibazo bitandukanye nk’ubushomeri, uburwayi budasanzwe, kubura urubyaro, kunanirwa n’urushako, ibihombo bidasanzwe kubura amahoro mu mutima n’ibindi, byatumye abubatse ingo mu Itorero rya ADEPR Rukiri II, bahishuriwe ibanga ryo gucecekesha satani hejuru y’ibi byose, maze Imana ibayobora gutegura igiterane izakoreramo imirimo abazakitabira bagasigara mu mashimwe.
Nk’uko tubikesha umuyobozi w’umudugudu wa Rehoboth abitangariza Isange.com , Pastor Pascal Habimana yagize ati: ”icyi giterane cyateguwe mu rwego rwo guhembura imitima no kuzana ububyutse mu Itorero no mu gihugu muri rusange, kikaba gitangira kuri uyu wa 28/08/2016 kikazasozwa kuya 04/08/2016 saa kumi n’imwe z’umugoroba.”
Icyi giterane cyahawe insanganyamatsiko igira iti “Ntabaza ndagutabara nkwereke ibikomeye biruhije utamenya, uretse ku cyumweru gitangira kizatangizwa amateraniro nk’uko bisanzwe, mu mibyizi abakirisitu bazajya birirwa mu masengesho ku mugoroba habe igiterane kandi cyatumiwemo abakozi b’Imana nka Rev Pastor Masumbuko Osee, Rev Pastor Ngamije Viateur, Rev Pastor Niyonzima Alexis, Rev Pastor Ryumugabe Alphonse, Pastor Michel Zigirinshuti, Pastor Rukundo Octave, Ev Hakizimana Cyprien, Ev.Mafubo Esther, Ev Edissa, Ev Theogene Niyonshuti, Ev Vincent n’abandi. Naho Chorale za Rehoboth nka Golgota, Rehoboth, Umucyo, zizajya zunganirwa n’abahanzi nka Stella Christine Manishimwe, Venuste Mugabo, Riberakurora Innocent, Gonzague Abingenzi, Mwene Gihome Maombi n’abandi, kikazatangirana na Chorale Sinayi ya Kamashashi naho mu kugisoza hakaba haratumiwe Chorale Hermon izaturuka mu Itorero ry’akarere rya Rubavu.
Abajijwe umusaruro abantu bakwitega muri icyi giterane, Pastor Pascal Habimana yashubije muri aya magambo “Muri icyi giterane, Imana yatanze isezerano ryo kuzasubiza ibyifuzo bikomeye abantu bazazana muri icyi giterane, nk’indwara zizakira, Imana izatanga akazi ku bashomeri, izagarurira ibyiringiro ababibuze kandi ngo izatanga ubugingo kubantu benshi bazemera kuyicira bugufi.”
Twabibutsa ko iki giterane kizabera ku mudugudu wa Rehoboth, kizamara iminsi umunani, kikazajya gitangirana n’amasengesho mbere ya saa sita, naho saa cyenda habe igitaramo cy’indirimbo n’umwanya wo kumva ijambo ry’Imana, ni muri paruwasi ya Rukiri ku muhanda munini uva Rwandex ujya Remera, ahitwa kuri Godiyari hagati ya Alpha Palace na SONATUBE.
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


c: text/html

text:
"uwo mwanya umuntu utewe na dayimoni ava mu mva, aramusanganira"- Mariko 5:2.
Hari byinshi bitunaniza, bikadutesha umutwe, bikatubuza gutuza no kwegerana n’ Imana mu buryo bwuzuye. Muri ibyo twavugamo ubugome bwugarije iyi si, intambara, amakimbirane, imvururu, ubusambanyi bukabije, ubujura,...Ibi byose bifatwa nk’imyuka mibi iza mu buryo butandukanye.
Abenshi babyima amaso, bakabyirengagiza. Ibyinshi binyura ku mbuga nkoranyambaga, ku matelevision, interinet, amaradio, n’ahandi hatandukanye. Hari abagerageza kwihagararaho ariko bakabura imbaraga zo guhangana nabyo, bikabaganza bikabatwara, bagahinduka abacakara babyo. Abenshi badakomeye mu kwizera babura urufatiro rukomeye rubabashisha gutandukanya ikiza n’ikibi.
Ariko igishimishije, Kristo afite n’ imbaraga zibasha guhangana n’ imyuka mibi uko yaba imeze kose. Iyo dukomeje gusoma muri Mariko tukagera mu gice cya 5 tubona Yesu ari kuva mu bwato. Akivamo, "uwo mwanya umuntu utewe na dayimoni ava mu mva, aramusanganira. "Uwo muntu yacakiranye na Yesu abura aho akwirwa, aramupfukamira. Yahise avuga ngo "Ingabo ni ryo zina ryanjye, kuko turi benshi."
Igihe cyose utizera Imana umaramaje, Satani aba ari hafi ngo aguteze ibikugerageza bitandukanye ndetse akanagukoresha. Gusa no kubizera Imana bashobora guhura n’ ibigeragezo, ariko bo ntibageragezwa ibyo batabasha kwihanganira. Satani yashatse kwiyoberanya kuri Yesu, ariko imbaraga yari muri Yesu yahise itera Satani gutitira. Yesu abasha guha izo mbaraga abamwisunze bose.
Yesu afite ubutware bukomeye. Iyo Yesu ategetse, abadayimoni barahunga. Ntabwo twese dufite impano yo kwirukana abadayimoni, ariko twese twahamagariwe kurwanya imyuka mibi yose aho iva ikagera. Ibi bishobora kuba mu buryo bwo guhangana n’ ikibi mu mibereho yacu, no guhangana n’ikitwa ikibi cyose.
Rimwe na rimwe izi mbaraga z’umubi zishobora kugaragara nk’ izishaka kwigarurira abantu, ariko Yesu ni umunyembaraga kuruta ikindi kintu icyo aricyo cyose, kandi ahora anesha. Iyo ikibi kirwanyijwe, uwahungabanyijwe arakomezwa. Ariko uwakomejwe arahungabana. Ku musozo w’uru rugamba, uwari yabaye igikoresho cy’umwanzi yambitswe imyenda myiza, asubizwamo ubwenge n’ imbaraga bya ki muntu. Yatanze ubuhamya bw’ ibyo Yesu yamukoreye.
Reka natwe twigarukeho, Ese ibiri mu mitima yacu bibi byaba bidutesha umutwe tukaba twifuza kubishyira Yesu kugira ngo tubone uburuhukiro? Yesu aravuga ati "Mwemere kuba abagaragu banjye munyigireho, kuko ndi umugwaneza kandi noroheje mu mutima, namwe muzabona uburuhukiro mu mitima yanyu"-Matayo 11:28-29.
Ibi bituzengurutse, twaba tubibona nk’ ibikenewe gusengerwa kugira ngo Imana ubwayo abe ariyo yitangira igisubizo? Bibiliya igaragaza amahirwe y’abarizwa n’ibibi bikorerwa muri iyi si, "Nuko Uwiteka aramubwira ati “Genda unyure mu murwa, hagati muri Yerusalemu, maze ushyire ikimenyetso mu gahanga k’abantu banihira ibizira bihakorerwa byose bikabatakisha"- Ezekiyeli 9:4.
Ese ibizira bikorerwa muri iyi si biradutakisha? Gusa ntitwatakishwa n’ibikorerwa mu isi tudatakishwa n’ibikorerwa mu mitima yacu. Tubanze tunihe, dutake, tuboroge kubera ibizira biri mu mitima yacu tubone kuborogera ibikorerwa muri iyi si.
Mbese ujya ufata umwanya ukisuzuma ukareba aho uhagaze mu mibanire yawe n’ Umwami wawe? Uyu mwanya ahari niwo wawe. Baza Imana ibitagenda byo mu mibereho yawe. Wiyunge nayo. David Baker

robotstxt: allowed

filter: keep


text:
Gusenga guhindura amateka.WILLIAM BOOTH
Mu mpera z’ikinyejana cya 19, William Booth watangije itorero Armée du Salut (bisobanura ‘Ingabo y’Agakiza’) yanditse agira ati : "Akaga gakomeye ko mu kinyejana cya 20 kazaba : « Idini ritagira Umwuka Wera, Abakristu badafite Kristu, kubabarira kudaherekejwe no kwihana, agakiza katagira kuvuka ubwa kabiri, politiki idafatiye ku Mana ndetse n’abigisha ijuru batigisha ko abanyabyaha bazarimbuka.» Ibi bisa n’aho birimo ubuhanuzi bukomeye.
Kuwa 9 Mata 1865, uwitwa Lee na Grant bahuriye mu ruganiriro rw’inzu yaberagamo umwiherero ahitwa Appomattox.
We n’ingabo ze yahise ayamanika maze intambara yari imaze imyaka ine yose ihitana abantu n’ibintu iba irahagaze. Muri uwo mwaka kandi ni bwo Umwongereza w’imyaka 36 witwaga William Booth yahise agaba igitero ku bwami bw’umwijima abinyujije mu gushinga itorero Armée du Salut.
Imwe mu ntwaro zikomeye zari mu bubiko bwa Général Booth yari amasengesho y’imbaraga. Ibi ntibyari agashya kuri Booth gufata ijoro ryose asenga mu gihe yabaga yitegura ivugabutumwa. Aho yajyaga, abantu barakubitaga bakuzura. "Imbaraga z’Imana zaratwigaragarizaga bitangaje mu materaniro …kenshi iyo imbaraga z’Imana zamanukaga, wasangaga abantu bakituse hasi kubera kubonekerwa n’ubwiza bwa Yo."
Mu kubohora ababoshywe n’ubutware bw’umwijima, wasangaga itorero Armée du Salut Imana yararisize amavuta atangaje cyane cyane ufatiye ku bantu ryegerezaga ubutumnwa bwiza. Iyo yageraga ku rugamba, Général Booth yateraga hejuru agira ati : "Imbere dukize imitima, imbere mu barushye !" abanyabyaha baruhijwe barakijijwe, utubari twarafunzwe ndetse n’imidugudu iranyeganyezwa.
Iterambere rya Booth ryatumye akundwa ariko ryanatumye yangwa. Abakozi b’Imana bakorana na we bajugunywagaho amakara agurumana ndetse n’indi miriro y’ubwoko butari bumwe. Barakubiswe, batewe amabuye barirukankanwa kugeza ubwo bamwe banogokeraga mu nzira. Intwaro ikomeye aba bakozi b’Imana bakoresheje mu kurwanya abanzi babo ni iyi ngo : « Imana ibahe umugisha !», wongeyeho kubasengera. Général Booth we wasangaga abishyushyemo cyane. Iyo bamuciraga mu maso ubwo yari mu rugendo agana mu migi yo hagati mu Bwongereza (Midlands), Booth yabwiraga abo bafatanije umurimo w’Imana ati : "Mwikwihanagura, uyu ni umudari!"
Ijoro ku rindi, Booth yasubiraga iwe avirirana nyuma yo gukubitirwa mu midugudu yo mu Bwongereza. Nyuma y’ayo majoro yageragerejwemo, yafataga ukuboko kw’umufasha we maze akamubwir ati
: "Mada, reka dusengane ! " yamaraga gusengana n’umufasha we Catherine maze akagarura imbaraga no kwizera, niko guhagurukira ku mavi. Umufasha wa Booth yaramukomezaga cyane. Dore uko yamubwiraga : "Niba tunaniwe, ibyiza ni uko twakwigendera tukarekera aho. Nta kibi nk’itorero ripfuye." N’ubwo umurimo wabagoraga, umuryango wa Booth wakomeje ibyishimo n’ubumwe. Bari bafite abana bane, Booth agakunda cyane kwishimisha no gukina nabo, cyane cyane ku dukino bakundaga.
Igihe kimwe bari mu rugendo, imodoka ya Booth yarahagaritswe ngo bayikorere isuku, maze aboneraho kubwiriza abakozi bari bihagarariye badafite icyo bakora, arababwira ati : "Bagabo, bamwe bo muri mwe ntibasenga. Hashize igihe kinini mwararetse gusenga. Ariko reka mbabwire : mbese ntimwanasengera abana banyu ngo bahinduke ?" Hashize akanya gato, abagabo bagera kuri 700 barapfukamye maze batangira gusenga bucece.
Mu kandi kanya, babiri mu bari kumwe na Booth batangira gushaka imirimo ariko bo ntibyabahira barabarwanya. Bamaze kunanizwa, bahamagaye Général Booth ngo asoze icyo gikorwa. Yabiherereje ubutumwa bukubiyemo aya magambo ngo : "NIMUGERAGEZE MURIRE" Bakoze uko ababwiye maze maze ububyutse butangira butyo.
Mu gihe cyose yamaze akorera Imana, William Booth yagenze kilometero kare miliyoni 7,5 kandi abwiriza inshuro 60 000.
Imana idufashe mu gihe nk’iki abantu bihebye kandi abandi bihugiyeho, maze tuvugire hamwe cyane na Général William Booth tuti : « Dukore nk’abikorera, dusenge nk’abisengera ».
Hifashishijwe: The Watchword
Inkuru ya David Smithers
Yashyizwe mu Kinyarwanda na Simeon Ngezahayo


text:
-
16 February 2015
-
Hits: 3815
Mbega !
Burundibwiza.com itariki 20 Nzero 2013
Inkuru twarungikiwe n'umusomyi wa site Burundibwiza.com ( N.P )
Hahaaaaahaaaaaa: Ibibera mu ngo zimwe Umukozi wo mu rugo witwaga Bwenge yakundaga kwiba inzoga ya boss yamara gusomaho akongeramo amazi, noneho boss amaze kumuvumbura azana inzoga basukamo amazi igahinduka nk’amata. Nuko asohotse umukozi aba aragotomeye, ngo yongeremo amazi iba ihindutse nk’amata biramuyobera.
Boss atashye ahamagara madam ati “ubu simfashe umujura w’inzoga yanjye hano mu rugo?” ahera ko ahamagara umukozi Boss: Bwenge we! Bwenge: karame databuja Boss: ninde wanywereye ku nzoga ubu?? Bwenge: (cwe araceceka) Boss: (numujinya mwinshi) Bwenge siwowe mbaza mushenzi? Bwenge cwe! aryumaho) Nuko boss afungura umuryango w’igikoni abaza bwenge ati “kuki nguhamagara ukitaba nakubaza ntunsubize?”
Bwenge: Ni ukuri boss uri hano mu gikoni nta kintu ushobora kumva uretse izina ryawe gusa, niba ubihakana injiramo nawe ubyumve.
Maze Boss yinjiramo ngo arebe niba atari agasuzuguro k’umukozi we koko. Bwenge ajya hanze atangira guhamagara. Bwenge: Boss Boss: Yego ndakumva sha kado! Bwenge: Ninde winjira mu cyumba cy’umuyaya iyo madamu yagiye kukazi? Boss: (cwe araceceka) Bwenge: si wowe mbaza ariko Boss? ninde warongoye umuyaya madamu adahari?? Boss: (cwe! Nawe aryumaho) Boss ahita atanguranwa arasohoka ngo Bwenge adakomeza no kubariza icyo kibazo hejuru Madam akumva.
Boss ati “uziko koko Bwenge avuga ukuri sha hano wumva izina ryawe gusa pe ndumiwe!!!!!!!!” Ayubusa ariko madam yari yamaze kubumva bombi maze arabisha, arasara arasizora ati “musubiremo neza ibyo mwavugaga” Bwenge: Rwose mabuja twari tubonye ko uri mu gikoni yumva izina rye gusa ariko niba nawe ubihakana injiramo wiyumvire!!!
N’umujinya mwinshi aba asimbukiye mu gikoni yegekaho. Bwenge: Mabuja! Madam: Ndakumva Bwenge we! Bwenge: Ninde waguteye iyo nda hagati yanjye na Boss? Madam: (cwe! araceceka) Bwenge: Ni wowe mbaza mabuja! iyo nda ni iyande hagati yanjye na Boss? Madam: (cwe! Nawe ntiyakoma) Maze nawe asohoka yabize icyuya, ati “uziko mu gikoni usibye no gushyuha cyane umuntu yumva izina rye gusa koko! Mbega!”
Hits: 3815


text:
Abagore bibumbiye muri koperative icyerecyezo bavuga ko madamu wa Perezida wa Repubulika Jeannette Kagame yabahaye green house kugira ngo babashe guhinga inyanya biteze imbere banahabwa ubundi bufasha bwo kubaherekeza mu kuyikoresha ariko ku ikubitiro ntibabona umusaruro.
Bavuga ko ubuyobozi butabafashije neza ngo bubahugure uko bayikoresha kuko ngo bahuguwe iminsi ine gusa ku buryo batamenye icyabateye igihombo.
Uwambajimana koreta umwe muri aba bagore agira ati, “Rwose urabona amahugurwa y’iminsi ine gusa yaba aguhaye ubumenyi bwo guhinga muri green, ntabwo twamenya niba twararahumbitse nabi, niba ari umuti niba ari ikindi kibazo”.
Uwambajimana na bagenzi be bifuza ko uwabaha ubufasha bwo gukurikirana imihingire muri green byarushaho kuba byiza.
Bavuga ko ku gishoro gisaga miliyoni y’amafaranga y’u Rwanda, batazasarura arenze ibihumbi 100, kandi bakaba bagiye kongera guhinga.
Mujawamaliya Souzan uyobora Koperative icyerekezo avuga ko igihombo cyo kurumbya gishobora kuba cyaratewe n’imihindagurikire y’ibihe ariko ko bagiye kongera gutera izindi nyanya kandi bizeye kuzabona umusaruro uhagije.
Umukozi w’Akarere ka Muhanga ushinzwe iterambere ry’umuryango Uwimana Beatha avuga ko koperative icyerecyezo yabanje guhabwa inzu ya green ku nkunga y’umuryango women for women bakabona umusaruro ariko ko iya kabiri bahawe n’imbuto foundation ari yo itaratanze umusaruro mwiza.
Cyakora avuga ko agiye kurushaho gukorana n’izindi nzego bakareba ikibazo gihari, agira ati, “Tugiye kubakorera ubuvugizi abashinzwe ubuhinzi mu karere n’umurenge wa Shyogwe babiteho nibibananira bitabaze izindi nzego ariko ikibazo gikemuke”.
Abagore bagera kuri 20 ni bo bibumbiye muri Koperative icyerecyezo bakaba bakora imirimo itandukanye irimo no guhinga inyanya muri green house bakazikoramo isosi zishyirwa ku byo kurya, ndetse n’imitobe itandukanye.
Bakifuza ko ubuyobozi n’abandi babishoboye bababa hafi kugira ngo babashe kubyaza umusaruro inkunga bahawe aho kubateza ibihombo.


text:
Nyamasheke: Umuhanda mubi ni imbogamizi mu ishyirwa mu bikorwa ry’umushinga w’icyayi wa Gatare
Kuba umuhanda ujya ahazubakwa uruganda rw’icyayi rwa gatare udakoze niyo mpamvu kugeza ubu imirimo yo kubaka urwo ruganda itari gukorwa kuko ibikoresho bizakoreshwa mu iyubakwa ryarwo byabuze uko bigera More...
Karongi: Urubyiruko rurashimirwa imirimo y’amaboko rwakoze
Abasore n’inkumi 230 baturuka mu mirenge inyuranye y’akarere ka Karongi bari bamaze ibyumweru 3 mu ngando, barashimirwa imirimo y’amaboko bakoze itazibagirana muri Rubengera.Iyi More...


text:
Uburyo bwiza wakosora umwana utagombye kumukubita
Kenshi abana bakunda gukora amakosa bitewe n’igihe barimo ndetse n’imikurire yabo. Ibi bituma ababyeyi bamwe barakara ndetse bakabashakira ibihano bikakaye. Rero hari uburyo wakoresha mu guhana umwana utarinze kumuha ibihano.
Kwirinda kumusaba ibintu byinshi icyarimwe : urugero aho kumubwira ngo tunganya icyumba cyawe, utunganye neza ibitabo byawe, igihe atarabirangiza ukaba umubwiye ikindi akurikizaho. Wimukoresha ibyo atakoze icyarimwe, ahubwo mugenze gahoro gahoro umubwiza imvugo iboneye kugeza igihe arangije ibyo yari bukore.
Kwirinda kumushinja ikosa ako kanya : kenshi iyo umubyeyi asanze umwana mu ikosa usanga amubwizanya uburakari ngo uri umwana mubi, urikunda, …ibi si byiza kuko bihagarika umubano mufitanye ako kanya. Ahubwo wakoresha imvugo ngo “ ndabona ibyo ukoze atari byiza,” ndabona “ibyo ukoze ari ukwikunda” iyo mvugo igaragaza ko umwubashye kandi ikamufasha guhinduka vuba.
Kumubaza ikintu mu buryo bumwereka icyo akora : urugero aho kumubwira ngo : “Sinshaka ko ukubita inshuti zawe” mubwire ngo : “ ndashaka ko wubaha inshuti zawe” ibyo bimufasha guhinduka.
Kuvugisha umwana umukoraho : ntibimenyerewe muri sosiyete nyarwanda ko umubyeyi abwira umwana amukoraho haba ku bitugu, mu mutwe, mu biganza cyangwa se ku matama, ariko ni uburyo bwiza bwo kugusha umwana neza igihe uri kumukosora. Ibi bituma yumva urukundo rwa kibyeyi kandi agahinduka vuba.
Gushimira umwana ku byiza afite : ni byiza kwereka umwana ibyiza afite. Abana kimwe n’abantu bakuru bakunda kubwirwa ibyiza bafite. Ni byiza kubimushimira by’ukuri kuko bituma yongera kwigirira icyizere.
Gutanga urugero rwiza ku mwana : ntibyoroshye kubwira umwana gukora ibintu wowe utajya ukora.byazamugora kubyumva kuko aba yumva ibyo umubwira bihabanye n’ibyo ukora. Rero ni byiza ko umubyeyi atanga urugero rwiza ku mwana dore ko ariwe akurikiza mu mikurire ye.
Ibyo ni bimwe mu byafasha ababyeyi gukosora abana batabanje kwihutira kubaha ibihano bikaze. Ibyo byabaha umurongo mwiza wo kugenderaho ubuzima bwabo bwose.


text:
Muri iki gihe, hagenda hagaragara ibyaha bitandukanye ndetse no mu bitwa abakristu ntibihatangwe. Nyamara nk’uko Pastor Remy Rwagasore Abivuga, ngo ibi byose biterwa nuko abakristu batareka Yesu ngo abe muzima mu buzima bwabo.
Pastor Remy agira inama umukristu wese uri mu magorwa, gusuzuma umubano we n’Imana, yasanga ari mwiza akihanganira ikigeragezo, ariko yasanga ari mubi, akihutira gukuraho ikimutandukanya na yo.
“Iyo Yesu yabaye muzima mu buzima bwawe, aho abandi bahombera wowe urahungukira. Ese Yesu ni muzima mu buzima bwawe? Iyo ushatse kubyikemurira, ubikora nk’ab’isi kandi ugahura n’akaga nk’ak’ab’isi. aha Yesu ntaba akiri umurengezi wawe, kuko uba wamufungiranye.”
“Yesu nataba muzima mu bwawe, ufite imbaraga ki zo kubyikorera? Baza gusuzuma uko imigendere y’akazi (audit) bagasanga ibintu byaracitse kuko utagize Yesu muzima mu kazi. Abana ukabasiga mu rugo kubera imihate y’isi, ugasanga barararutse, kuko utagize Yesu muzima mu rugo rwawe.”
Uretse izi ngaruka zo kutemerera Yesu akaba mu buzima bw’umukristu, Pastor Remy, anongeraho ibibazo byugarije abantu b’ingeri zose; nk’indwara, ubukene, ubusambanyi, byose byakemuka igihe cyose umuntu yemereye Yesu Kristo akaba muzima mu bye byose.


text:
Tumenye umukozi w’Imana YONNGI-CHO ukomoka mu gihugu cya Korea
1. Kuvuka kwe n’umuhamagaro we
Pasteur Yonggi Cho yavutse kuwa 14 Gashyantare 1936 avukira mu majyepfo y’Intara ya Kyung-Sam, mu Karere ka Sam-nam, ku gasozi kitwa Kyo-doeng
Mu muryango we yari imfura mu bana batanu b’abahungu n’abandi bane b’abakobwa bavukanaga. Abo bana bose uko ari icyenda bakaba baravukaga ku babyeyi bitwa Bwana Doo- Cho na Madamu Bok-sun Kim.
Mu bwana bwe, Yonggi Cho yatwawe cyane n’amasomo akomeye yakurikiraga ajyanye n’idini y’aba Buddhisme ndetse n’izndi nyigisho zikunze kwigishwa mu karere k’iwabo k’uburasirazuba bw’Aziya.
Yonggi cho yaje kurangiza amashuri aciriritse abaye indashyikirwa (umuhanga).Nyamara ntiyabashije gukomeza kuko ise umubyara yaje kugira igihombo gikomeye Cyatumye umuryango wabo udakomeza kubona ibibatunga.
Ibyo byatumye Yonggi Cho akimara kurangiza, yarahise ajya kwiga mu ishuri ryisumbuye ibijyanye n’imyuga kugirango abashe kubona akazi vuba vuba bityo abashe gutunga umuryango we.
Hafi y’iryo shuri yizemo hari hakambitse abasirikare b’abanyamerika, akajya abasanga bakamwigisha icyongereza, aza kukimenya cyane, ndetse ubuhanga yigiyeyo bumuhesha akazi ko kujya asobanurira Umuyobozi mukuru w’ishuri ryabo, ubundi agasobanurira icyongereza Umuyobozi mukuru w’izo ngabo z’abanyamerika akagisobanura mu rurimi rw’iwabo.
Ubwo yagiraga imyaka 17 ari mu ishuri ryisumbuye, Yonggi Cho yarwaye indwara y’igituntu cyamugejeje kure ndetse akemeza ko icyo gihe yakomanze ku nzugi z’ikuzimu. Nubwo yari hafi gupfa, yakomeje kwiga icyongereza akajya afata mu mutwe amagambo ari muri Dictionnaire y’icyongereza.
Icyo gihe,inshuti ya mushiki we yitwa Christian yaje kubasura, irabigisha ihava Yonggi Cho yemeye kwakira Yesu nk’umwami n’umukiza w’ubugingo bwe. Ubwo icyo cyorezo cyakomezaga kumuzahaza, Yonggi Cho yaje gusubira iwabo mu rugo ajya gufatirayo imiti. Umunsi umwe aza kumva igiterane cyagombaga kuba hafi aho cyari kuyoborwa n’Umumisiyoneri witwa Ken Tize, uwo munsi yakira umugisha w’Imana.
Ubwo yamaraga kugira kwizera kuzuye, Yonggi Cho yatangiye kujya yiyiriza ubusa, akibabaza, ubundi agasenga cyane.. Umunsi umwe, hari nijoro ubwo yari ari gusenga amaze iminsi atarya atanywa Yesu yaramugendereye mu Iyerekwa, abona umucyo utamye aho yari ari, ahita agira iyerekwa, ahita yuzura Umwuka Wera.
Muri iryo joro yahuraga na Yesu, Yonggi Cho yahise ategekwa na Kristu kujya kwiga Tewolojiya kuko yari amufiteho imigambi myiza mu murimo w’Imana.
Uwo yahise ajya i Seoul muri 1956 yinjira muri Full Gospel Bible College ahita ahabona Bourse ya Kaminuza. Aho ni naho yaje guhura n’inshuti ye bari kuzafatanya mu murimo akaba ari nawe wari kuzaba cyera Nyirabukwe witwa Pastor Choi Ja-shil.
Urwo nirwo rusengero rw’Itorero "The Yoido Full Gospel Church" rw’i Seoul muri Korea
Ibyo yakoze mu myaka ya : 1958-1961
Mu mwaka wa 1958, Pastor David Yonggi Cho nibwo yashinze Itorero ryitwa "The Yoido Full Gospel Church" afatanyije na Nyirabukwe Choi Ja-shil bose bakaba bari aba Pasitoro mu Itorero rya "Assemblies of God".
Ku itariki ya 15 Gicurasi 1958, Mu rugo kwa Choi Ja-shil hatangiye amateraniro yo kuramya no guhimbaza (Worship services). Ku munsi wa mbere,iryo teraniro ryari ririmo abo bapasitoro babiri ndetse n’abana b’abakobwa babiri ba Pastor Choi Ja- shil, umwe muri abo bakobwa akaba ari nawe waje kuba umugore wa Pastor David Yonggi Cho , undi waje kwifatanya nabo muri iryo teraniro yabaye umugore umwe waje kugama imvura aho bari gusengera icyo gihe.
Abo bapasitoro bombi batangiye igikorwa cyo kujya bajya mungo bagasengera abantu baho barwaye, bagafasha abakene, Nyuma y’amezi macye, Itorero ryari rimaze kugira abayoboke 50 baraje kujya basengera mu cyumba kwa Choi Ja-shi. Nyuma uko bagendaga bakura, niko bavaga mu ihema rimwe bakajya mu rindi..
Pasteur Cho yari akunzwe cyane ku kibwiriza cye cyavugaga ku Migisha itatu Imana itanga ariyo : Umugisha w’umubiri, umugisha w’umwuka n’umugisha w’ubugingo. Aha Pastor Yonggi Cho akaba yaravugaga yeruye ko imigisha Imana itanga ku mwana w’umuntu ikubiye mu kumuha ubuzima bwiza , kumuha amafaranga no kumuha agakiza ku bugingo bwe.
Kubera izo nyigisho ze zatangaga ihumure ku gutanga icyizere cy’ejo hazaza ku butunzi bwaba ubw’umubiri n’ubwa Roho, abantu benshi batagira ingano baje kuyoboka iryo Torero rye, bituma mu ntangiriro z’umwaka wa 1961 bagera ku gihumbi, bituma bava mu ihema bahita bigurira ubutaka bwabo ahitwa ahitwa i Seodaemun.
Mu ntangiriro z’umwaka wa 1980 nibwo Itorero rya Full Gospel Central Church ryemeje kubaka Satelites zizajya zerekana amateraniro akorerwayo agakurikirwanwa n’abatuye umugi wose wa Seoul n’ahahegereye kuko babonaga bigoye kwagura urusengero ku buryo abantu bose bazajya babona aho bajya.
Ibyo bikaba byaratewe n’uko mu mwaka wa 1982 baguye urusengero rukabasha kwakira abantu 12000, ariko nyuma y’imyaka 10 gusa ni ukuvuga muri 1992 bakaba bari bamaze kuba 700,000.
Inshuro nyinshi Pastor Yonggi Cho yakunze kunanirwa akava ku buyobozi bw’Itorero, ariko yamara kubuvaho abamusimbuye bakananirwa kugumya kuyobora neza uwo mukumbi, bigatuma bongera kumutumaho.
Mu mwaka wa 2007 , abasengeraga muri iryo torero bari bamaze kuba 830.000, bagakora amateraniro mu ndimi 16. Ubu Itorero rya "Full Gospel Church" ry’i Seoul ryonyine ribarizwa hagati mu mugi wa Seoul ukomeje ku biro by’Inteko –Ishingamategeko ya Korea niho ubona iryo Torero. Kugeza ubu rikaba risengerwamo n’abantu 260000, muri uru rusengero hakaba harimo ibice (annexes) nyinshi ku buryo abicaye kure baba bafitemo za Ecrans (Telescreens) zituruka mu rusengero imbere zikabereka ibiri kuberamo uko byakabaye.
IMANA IKOMEZE GUHA UMUGISHA ABAKOZI BAYO NO GUKOMEZA KUBASIGA AMAVUTA.


text:
Bimwe mubyuma bizajya bikoreshwa muri Gym-Tonic
Mu rwego rwo kwitabira imikino ngororamubiri akarere ka Gicumbi kari gutegura ahazajya hakorerwa siporo kugirango abahatuye barusheho kugira ubuzima buzira umuze.
Bamwe mu rubyiruko rutuye muri aka karere batangaza ko bazajya bitabira gukora siporo kuko ibyo byuma bizabibafashamo dore ko benshi babitinyaga bitewe no kutabona aho bayikorera uretse kujya muri sitade y’Akarere.
Ngayaberura Patrick yatangaje ko nk’urubyiruko bazitabira iyo mikino dore ko hazaba harimo n’umuziki maze bakajya bakora iyo mikino ngororamubiri barimo no guceza.
Ati “ hazaba harimo imiziki yo mu bwoko bwa Tekino, n’ubundi bwoko bw’umuziki tuzajya tuwubyina turi kwikorera siporo”.
Aho hazaba hari Gym-Tonic buri wese afite uburenganzira bwo kwinjiramo agakora iyo myitozo ngororamubiri ariko akagira amafaranga azajya atanga mu kwezi.
Ikindi ni uko ibyo byuma bizagirira akamaro abantu bazajya babikoreraho imyitozo kuko ibyinshi muri byo bibafasha kugorora zimwe mungingo z’imibiri yabo ziba zarahengamye aho bashobora kugorora uruti rw’umugongo, bigakomeza amagufa amwe n’amwe aba adakomeye, ndetse bikanaruhura umuntu mu mutwe.
Kubafite inda nini bamwe bakunze kwita nyakubahwa zanze kugabanuka hari icyuma kizajya gikoreshwa n’umuriro w’amashanyarazi kugirango kibashe gushyira umuntu kumurongo aho adashobora guterwa n’ibibazo n’ubunini bw’inda ye.
Urwo rubyiruko ruvuga ko biramutse bitangiye gukora vuba byaba ari igisubizo kuribo kuko bumva bafite amatsiko y’uburyo bumwe na bumwe bazajya bajya kwigorora bakoresheje ibyo byuma.


text:
Urwenya:"Ubwo imbwa na yo ni jyewe nyakubahwa perezida wa repubulika."
"Ubwo imbwa na yo ni jyewe nyakubahwa perezida wa repubulika."
Umuminisitiri wo mu rwa Gasabo yaragiye yegera umukuru w'igihugu mu rwego rwo kwihakirwa, ati "ibigambo biri hanze aha birandambiye. Uzi ukuntu twumvikana ariko icyakubwira ibyo rubanda barocangwamo. Uzi ko bavuga ngo jye namwe ntitwumvikana, ngo mbese tumeze nk'injangwe n'imbwa?" Nuko umukuru w'igihugu ati "mbese ni uko bavuga? Ubwo se bashaka kuvuga ko ari jye ari nawe injangwe ari nde?" Wa muminisitiri biramushobera ariko aza kuhikura, ati "ubwo injangwe baba bavuga ni jyewe nyakubahwa perezida wa repubulika." Perezida ati "ibyo ndabyumva neza, ariko se dukomeje gato, noneho ubwo ni ukuvuga ko imbwa baba bavuga ari nde?" Minisitiri noneho biramushobera. Cyakora arikokora ati "ubwo imbwa na yo ni jyewe nyakubahwa perezida wa repubulika."
Shyiraho Igitekerezo!
Subscribe to: Post Comments (Atom)


text:
Nyuma y’imyaka 10 bize kuboha Agaseke, abagore bibumbiye muri Koperative “Twegukire umurimo -Agaseke” yo mu Murenge wa Gatsata, Akarere ka Gasabo, bahamya ko imibereho yabo yahindutse, kuko kuva batangiye kuboha, babonye amafaranga abafasha gukemura ibibazo by’ubukungu.
Mukagatete Drocella w’imyaka 59, yinjiye mu ishuri ryo kuboha agaseke abitewe n’ubukangurambaga yakorewe n’umurenge mu mwaka wa 2007. Hakaba hari muri gahunda yatangijwe na Madamu Jeannette Kagame yo gufasha abagore kugira ubushobozi baheraho biteza imbere.
Uyu mugore wiberaga mu rugo, avuga ko nyuma yo kumenya kuboha agaseke, asigaye afasha umugabo gutunga urugo.
Ati “Ikintu uyu mwuga wangejejeho, ni uko ubungubu ntakibaza umugabo igitenge. Umwana wanjye yatsindiye kujya mu mashuri, mbasha kumurihira none ubu ari mu mwaka wa gatandatu w’amashuri yisumbuye.”
Mukamurigo Alexie n umwe mu bagore bari muri koperative bahoze bacuruza ku gataro mu Mujyi wa Kigaliariko bakaza kubireka bakiga kuboha. Ahamya ko inyungu akura mu Gaseke iruta iyo yakuraga mu bucuruzi bwo mu muhanda, aho yahoraga yihishahisha inzego z’umutekano.
Mukamurigo ati “Mbere nakoraga ubucuruzi butemewe, rimwe na rimwe simbone n’icyo ngaburira abana banjye batanu, inzego z’umutekano zabitwaye. Ariko ububoshyi bw’agaseke bwangiriye akamaro.”
Abagore bari muri koperative ni 30, bahuza ibikorwa byabo bigashakirwa isoko hamwe. Guhurira hamwe byabarinze kwigunga kuko bungurana ibitekerezo ku mishinga y’iterambere. Banakoze amatsinda yo kuzigama no kuguza akabafasha iyo bakeneye amafaranga.
Inama y’Igihugu y’Abagore ishyigikira abagore bakora ubukorikori, ibafasha kunoza ibikorwa byabo kuko abenshi baba babizi babikomora mu muco.
Uwumukiza Francoise, Perezidante w’Inama y’Igihugu y’Abagore ku rwego rw’igihugu, avuga ko igishimishije ari uko ubukorikori bwitabirwa n’abagore bakuze.
Aragira ati “Ikintu kinejeje ni uko abagore bakuze bitabiriye ubukorikori. Ibyo bituma birinda gusaba abana babo. Akenshi wasangaga abagore batekereza ubuzima buri imbere bakagira ubwoba.”


text:
Iyo saa sita zuzuye zageragera yahitaga ava muri Koma!
“Kuko kwitoza k’umubiri kugira umumaro kuri bike, naho kubaha Imana kukagira umumaro kuri byose, kuko gufite isezerano ry’ubugingo bwa none n’ubuzaza na bwo” (1 Timoteyo 4:7-8).
Iyo “koma” ni ijambo ry’igifaransa rikoreshwa no mu Kinyarwanda rikoreshwa igihe umuntu aba arwaye ageze kure cyangwa arembye, aba atumva, atavuga, bavuga ko aba ari mu yindi si mu buryo bw’umwuka.
Bambwiye ubuhamya bw’umusore warwaye ageza ubwo aremba, ajya muri koma y’igihe kirekire ariko ngo I saa sita zuzuye z’amanywa iyo zageraga, yarakangukaga akareba abantu bamuzengurutse, akongera agasubira muri bwa buzima cyangwa muri ya si yindi ya koma.
Ibyo bintu ngo byateye abaganga ikibazo gikomeye kuko ntibashoboraga kwiyumvisha icyo bivuga, ariko babura uwo basobanuza, kugeza igihe wa musore yaje gukira baramusobanuza.
Yabasobanuriye ko saa sita zuzuye, ari isaha yari yarahaye Imana yo kuganira nayo. Amen
Mu buzima bwe bwa buri munsi, ngo iyo iyo saha yageraga, yakoraga uko ashoboye akaganira n’Imana mu isengesho, kugeza ubwo Imana imenyerako I saa sita zuzuye izajya yumva ijwi rya wa musore, bakaganira, maze nawe arwaye ari muri Koma Imana nayo ikaza kumusura kuri ya saha! Imana ishimwe
Muri iri jambo, harimo ikintu bita kwitoza kubaha Imana. Kwitoza ni ukugerageza ikintu utari usanzwe uzi, utari usanzwe uzi gukora, ariko uko witoza kenshi, umubiri ugezaho ukamenyera bikajya muri gahunda z’ubuzima busanzwe. No kwitoza kubaha Imana niko bimeze, utangira bikugora ariko ukazagezaho bihinduka ubuzima.
Mu buzima bw’umwuka naho baritoza, bakitoza gusenga ku isaha runaka, ku munsi runaka, bakitoza gusoma ijambo ry’Imana mu gihe cy’iminota cyangwa amasaha runaka buri munsi , kandi ni iby’umumaro kuko nkuko umubiri ukenera kugaburirwa kugirango ukomere utarwaragurika , niko n’Umwuka nawo ugaburirwa kugirango umuntu abashe guhagarara udatsinzwe n’uburiganya bwa satani kandi abashe gukomera ku munsi mubi. Imana itugenderere. Reka natwe dushake igihe cyo guha Imana kandi uko tubyitoza tuzabimenyera nayo ibishyire muri gahunda.
Muzarebe umuntu wari asanzwe adasiba mu materaniro cyangwa muri korari iyo yasibye, abantu bajya kureba icyo yabaye! Ni kimwe no ku Mana, niba wari usanzwe ujya kuyireba warabiyimenyereje, iyo wabuze iza kugushaka kuko haba hari ikibazo kidasanzwe cyabaye.
“Kuko kwitoza k’umubiri kugira umumaro kuri bike, naho kubaha Imana kukagira umumaro kuri byose, kuko gufite isezerano ry’ubugingo bwa none n’ubuzaza na bwo” (1 Timoteyo 4:7-8).
Ibihe byiza


text:
Nyamagabe: Kutamenya umubare uhamye w’abanyarwanda bishobora kugira ingaruka kuri leta
Kutamenya umubare uhamye w’abanyarwanda bishobora kugira ingaruka kuri leta, cyane mu gutegura igenamigambi, akaba ari yo mpamvu, abaturage bagomba kwihutira kwandikisha abana babo mu bitabo by’irangamimerere More...
Nyabihu: Muri ibi bihe by’imvura ibiza bimaze guhitana abana 3, amazu, imyaka n’amatungo
Muri iki gihe cy’imvura, mu karere ka Nyabihu, abana 3 batakaje ubuzima, amazu n’imyaka birangirika ndetse n’amwe mu matungo arapfa bitewe n’ibiza bikomoka ku mvura nyinshi yaguye More...
Rusizi: Abaturage barifuza ko bagira uruhare mubibakorerwa
Nyuma y’aho Leta y’ URwanda yagiye ishyiraho inzego zitandukanye hagamijwe kunoza imiyoborere myiza ibereye abaturage kuva habaho amakomine kugeza magingo aya hariho uturere, abaturage bo mu karere More...
Nyabihu: Abagize JADF mu mirenge basabwe kuvugurura imikorere no kwita ku mabwiriza mashya ya Minisitiri w’intebe arebana na JADF
Umuyobozi wungirije wa JADF I Nyabihu Mukaminani Angela w’ibumoso, aganira n’abagize JADF mu mirenge yabasabye kuvugurura imikorere Nyuma yo gushyira ingufu muri JADF y’akarere kuri ubu abagize More...
Rwanda | Nyamasheke: Inama njyanama y’akarere yagejejweho ingengabihe y’ishyirwa mu bikorwa ry’ibiteganijwe mu ngengo y’imari.
Mu nama y’inama njyanama idasanzwe yateranye kuri iki cyumweru tariki ya 2/9/2012, abagize inama njyanama bagejejweho ingengabihe izagenderwaho mu ishyirwa mu bikorwa ry’ibikorwa biteganijwe mu ngengo More...
Ruramira: Abaturage barasabwa kurwanya imirire mibi no kuringaniza imbyaro
Mayor wa kayonza yasuye abaturage basenyewe n’imvura  Umuyobozi w’akarere ka Kayonza, Mugabo John, arasaba abaturage bo mu murenge wa Ruramira mu karere ka Kayonza kurushaho kurwanya imirire mibi More...


text:
“Arabasubiza ati “Umurimo w’Imana nguyu: ni uko mwizera uwo yatumye.” Yohana 6:29.
Niba waramaze kwizera Yesu Kristo nk’umwami n’umukiza w’ubugingo bwawe,haricyo usabwa gukora ndetse niba utaranamwakira hari icyo ibyanditswe bigusaba gukora.
Iyo usomye ibyanditswe, hari aho babajije Yesu Kristo bati”niki twakora kugira ngo dukizwe?” birumvikana nta kintu ushobora gukora kugira ngo uronke agakiza kuko agakiza ni impano ikomeye iva ku mana, nyamara kugira ngo dukizwe hari umurimo ukomeye uba wakozwe.
Icyo umuntu abasabwa gukora nicyo Yesu Kristo yashubije abari bamubajije agira ati” icyo mukwiye gukora mwizere gusa.”
Ibi bigaragaza ko umwizera nyakuri agomba guhora aharanira ko kwizera kwe kutagomba gucogora, ni byo koko bisaba imbaraga nyinshi no kugira intumbero kandi ni wowe uba usabwa kubyikorera ntawundi wagufasha kwizera keretse wowe ubwawe.
Ese ni gute ushobora gukorera mu kwizera?, Bibiliya igaragaza kwizera nako gufite aho guturuka” Dore kwizera guheshwa no kumva, no kumva kukazanwa n’ijambo rya Kristo.”Abaroma 10:17.
Iyo wumvise ijambo ry’Imana, ukarisoma, ukaryiga, ukarivuga ndetse ukarizirikana, uba urikubaka kwizera gukomeye mu mutima wawe.
Buri muntu wese Imana yamubibyemo imbuto yo kwizera kandi twese dufite igikoresho kimwe cyo gukuza iyo mbuto iri muri twe niba dukurikiye inzira yo kwizera nkuko ishingiye ku ijambo ry’Imana, tuzabona Imana ikora ibintu bitangaje mu buzima bwacu. Ntiwibagirwe gukora umurimo wawe Imana iguhamagariye gukora uyu munsi ariwo”Kwizera.”


text:
Bamwe mu baturage batandukanye hirya no hino mu Rwanda, baranenga bikomeye imikorere ya RSSB yahawe inshingano zo kwishyuza imisanzu y’ubwisungane mu kwivuza. Baravuga ko abakozi b’iki kigo bakorera mu tugali ari bake cyane, ugereranije n’umubare w’ababagana ku buryo ngo hari n’abarara ku biro by’akagali kugira ngo byibuze barebe ko babona mituweli.
Hashize iminsi mu bitangazamakuru bitandukanye bikorera mu Rwanda, humvikana ibibazo by’abaturage banenga imikorere ya RSSB by’umwihariko mu gutanga amakarita y’ubwisungane mu kwivuza.
Urugero ni abaturage bo mu murenge wa Nyamabuye, akarere ka Muhanga baheruka kubwira TV1 ko barara bicaye kubiro by’utugali twabo, bategereje ko nibucya baza guherwaho bakabona ayo makarita.
Impamvu aba baturage bahurizaho ituma batabona amakarita ya mituweri ni ikibazo cy’ubuke bw’abakozi ba RSSB bavuga ko ari bake ugereranije n’umubare w’abaturage bakeneye servise.
Umwe muribo ati: ”ibya mituweli rwose turabona nta kigenda! Ese ni gute umuntu umwe yakorera abantu bangana gutya? Nkubu nkanjye naraye ijoro none umukozi wa RSSB araje ahera kubo ashaka twe turara aha na nubu dutashye tutayibonye.”
Mugenzi we na we avuga ko iki kibazo gikomeje gutera inkeke by’umwihariko ku bagore batwite kugeza ubu batarabasha kubona uko bisuzumisha.
Yagize ati: ”ubu se koko nkubu abagore batwite koko bazabigenza gute? Ni ikibazo gikomeye.”
Ku rundi ruhande ariko, ntabwo ari aba baturage bonyine bafite iki kibazo, kuko na none bagisangiye n’abandi baturage bo hirya no hino mu gihugu. Urugero ni abo mu karere ka Nyarugenge, na bo bemeza ko iki kibazo na bo bagifite.
Karigirwa Claire utuye mu murenge wa Rwezamenyo, akarere ka Nyarugenge yabwiye MAKURUKI ko iki kibazo cyo kubona amakarita ya mituweli gikomeye cyane. Yagize ati:” Nkubu nkanjye mfite fagitire nishyuriyeho kuri SACCO maze kujya ku kagali kacu inshuro ntabara! Ubu se koko tuzabigira gute? Njye ndabona ibya mituweli bitazakemuka pe!”
Umunyamakuru wa MAKURUKI yavuganye n’ubuvugizi bw’ikigo RSSB cyahawe inshingano zo gucunga mituweli amusobanurira uko ikibazo giteye nyuma yo kucyumva amusubiza ko nta mwanya uhari yategereza igihe bazahugukira bakazamuha igisubizo.
RSSB yahawe inshingano zo gucunga no kwakira imisanzu y’ubwisungane mu kwivuza, nyuma yaho byagaragaye ko bigaragaye ko hari hamaze kuzamo uburiganya n’imicungire mibi, ni umwanzuro wafatiwe mu mwiherero w’abayobozi bakuru b’igihugu, wabereye i Gabiro mu karere ka Gatsibo, hari taliki ya 10 Werurwe 2014.
Muneza Ferdinand
MAKURUKI.RW


text:
Umubare fatizo uragaragaza ko abaturarwanda bose bari 8.164.715 ku itariki ya 15 ishyira 16/08 2002.
Abaturarwanda biyongereyeho gusa 1.005.164, ni ukuvuga 12% mu gihe cy'imyaka 11. Buri mwaka hiyongereyeho 1.3%. Impamvu igaragazwa na Minisiteri y'imari n'igenamigambi mu Rwanda ni itsembabwoko n'itsembatsemba ryo muri 1994.
Abagore ni bo benshi kuko ari 52,3%, ni ukuvuga 4.267.983. Abagabo ni 47,7% ni ukuvuga 3.894.732.
Abaturage mu migi kandi baragenda biyongera cyane, cyane cyane mu migi minini nka Kigali mu gihe mu migi mito yo bagenda bagabanuka cyane. Mu mugi wa Kigali bikubye inshuro zirenze ebyiri ugereranije n'abari bawutuye mbere y'itsembabwoko.
Abaturage bo mu migi yose ni 1.352.600 ni ukuvuga 16,6% by'abaturarwanda bose. Umugi wa Kigali gusa ukaba utuwe na 7%. Cyakora abagabo nibo benshi batuye umugi kurusha abagore barabarirwa kuri 54,7. Aha umuntu akaba yakwemeza ko abagore aribo bagize ahanini ubukungu bw'igihugu kuko bushingiye ku buhinzi bukorerwa mu byaro.
Intara zo mu majyaruguru nizo zituwe cyane. Zimwe mu mpamvu umuntu yavuga hakaba harimo ko utwo turere tutapfushije abantu benshi mu gihe cy'itsembabwoko; ikindi ni uko ari intara zera cyane, kandi abaturage baho bakaba babyara abana benshi kubera kuba bataritabira umuco wo kuringaniza imbyaro.
Uko intara zikurikirana mu miturire:
Ruhengeri : 894.179
Gisenyi : 867.225
Gitarama : 792.542
Kigali Ngali: 722.616
Butare : 712.372
Byumba : 707.548
Kibungo : 609.504
Cyangugu : 608.141
Gikongoro : 492.607
Kibuye : 467.745
Umutara : 423.642
Umubare w'abaturage bashobora gutora, ni ukuvuga barengeje imyaka 17, ni 4.189.495. Abagore bemerewe gutora bakaba aribo benshi, ni ukuvuga 53,5%.
Raporo irambuye izasohoka mu kwezi kwa mbere 2003. Raporo ku mibare ndakuka yo izasohoka mu mpera za 2003. Ibikorwa by'ibarura muri rusange bikaba biteganijwe kuzarangira mu 2004. Bizatwara akayabo ka miriyoni 8 z'amadolari y'Amanyamerika, ni ukuvuga Amanyarwanda asaga miriyari 4.


text:
RDB izashyikirizwa Pariki ya Gishwati-Mukura muri 2017
Umushinga LAFREC, ushinzwe gusana Pariki ya Gishwati-Mukura, utangaza ko uzayishyikiriza ikigo cy’igihugu cy’iterambere (RDB) bitarenze umwaka wa 2017.
Patrick Nsabimana umuyobozi wa LAFREC avuga ko ibikorwa byo gusana iyo pariki no kuyizitira, kubungabunga imigezi iyinyuramo, guca imirwanyasuri no guteza imbere abaturage 2500 bayituriye, byatangiye kandi icyo gihe bizaba byararangiye.
Mu mwaka wa 2015, Ubukerarugendo bwinjije amadevize asaga Miliyoni 315 $, asaga miriyari 250FRw. RDB ivuga ko yihaye gahunda yo kongera nibura 25% ku musaruro w’ubukerarugendo buri mwaka.
Mu gihe ngo hazaba hatangijwe ibikorwa byo gusura Pariki ya Gishwati-Mukura, bizongera umubare wa ba mukerarugendo baza mu ntara y’u Burengerazuza, bityo n’amadevize arusheho kwiyongera.
Umushinga w’itegeko rishyiraho Pariki y’Igihugu ya Gishwati-Mukura wemejwe n’Inteko Ishinga Amategeko, umutwe w’Abadepite tariki ya 02 Nzeli 2015.
Nyuma yaho Perezida wa Repubulika, Paul Kagame yashyize umukono kuri iryo tegeko maze ku itariki 01 Gashyantare 2016 risohoka mu Igazeti ya Repubulika y’u Rwanda.
Umushinga LAFREC, ni umushinga ubarizwa mu kigo cy’igihugu gishinzwe kurengera ibidukikije (REMA), ugamije kugarura ishusho kamere y’amashyamba watangiye ibikorwa byo gusubiranya bimwe mu bice by’iyo pariki byari byarangijwe n’abacukura amabuye y’agaciro.
Hatangijwe ibikorwa byo kurinda pariki no gufasha abaturage bayituriye. Nsabimana yemeza ko mu mwaka wa 2017 ibyo bikorwa bizaba byarangiye. Icyo gihe ngo nibwo bazayishyikiriza RDB, ifite za pariki mu nshingano zayo.
Biteganijwe ko mu mwaka wa 2020 Pariki ya Gishwati-Mukura, iherereye mu Turere twa Ngororero na Rutsiro, izajya ku rutonde rw’indiri z’ibinyabuzima ku rwego mpuzamahanga.
Ishyamba kimeza rya Gishwati ni ishyamba riherereye mu ruhererekane rw’imisozi miremire mu Burengerazuba bw’u Rwanda. Ni rimwe mu mashyamba abarizwa mu misozi igize isunzu rya Kongo-Nil, ari naryo ribarizwamo amashyamba nka Nyungwe.
Ishyamba rya Mukura ryo riherereye mu majyaruguru ashyira uburengerazuba bw’u Rwanda. Mu myaka yashize ryari igice kimwe cy’ishyamba kimeza rinini ryaheraga mu majyaruguru y’u Rwanda muri Pariki y’Ibirunga rikamanuka rikagera ahari Nyungwe ubu.
Kuri ubu amashyamba kimeza ya Gishwati na Mukura yahurijwe hamwe agirwa Pariki ya kane y’igihugu ariyo Pariki y’Igihugu ya Gishwati-Mukura. Ifite ubuso bungana na hegitari 3558.
Pariki y’Igihugu ya Gishwati-Mukura ifatiye runini urusobe rw’ibinyabuzima ruyibonekamo. Iyi Pariki kandi ni na moteri y’ubukungu bw’abayituriye.
Pariki ya Gishwati-Mukura ibumbatiye urusobe rw’ibinyabuzima, rugizwe n’ibimera gakondo, inyamaswa n’ibiguruka. Mu byo usanga muri iyi Pariki harimo ubwoko bwinshi bw’inkende.
Habonekamo kandi ubwoko busaga 60 bw’ibiti gakondo, burimo ibiti by’inganzamarumbo n’urugano.


text:
Gutegeka Kwa Kabiri 32:10-14
"Ubwo bwoko yabubonye mu gihugu kidaturwamo, Mu butayu butarimo abantu iwabo w’inyamaswa zihuma, Arabugota arabukuyakuya, Aburinda nk’imboni y’ijisho rye.
Nk’uko ikizu gikangura ibyana byacyo, Kigahungiriza amababa hejuru yabyo, Kigatanda amababa kikabijyana, Kikabiheka ku mababa yacyo,
Ni ko Uwiteka yari umuyobora wabwo wenyine, Nta mana y’inyamahanga yari kumwe na bwo.
Yarabuzamuye ibutambagiza mu mpinga z’imisozi yo mu isi, Burya umwero wo mu mirima, Abuha kunyunyuza ubuki bwo mu rutare, N’amavuta ya elayo yo mu gitare kirushaho gukomera,
N’amata y’inka n’amatamatama. Abuha ibinure by’abana b’intama, N’amapfizi y’intama y’i Bashani n’ihene, N’ingano zihunze zirushaho kuba nziza, Nk’uko urugimbu rwo ku mpyiko rumeze, Wanyoye vino yenzwe mu maraso y’inzabibu.
Maze gusoma kino cyanditswe umutima wanjye wibukijwe imwe mu mirimo Imana yakoze mu buzima bwanjye.
Ejo tuzatangira kwiga kuri imwe mu mirongo igize kino cyanditswe.
Uno munsi wiriranwe ijambo rivuga ngo IYAKOZE BYA BINDI NTABWO INANIWE GUKORA IBYO NYISABA.
Niba wemera ko HARI IBYO YAGUKOREYE wandike Amen kandi ubiyishimire none!
Ndabakunda
Dr. Fidèle Masengo, Foursquare Gospel Church masengof@yahoo.fr


text:
ven.
07
oct.
2011
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 4, 1-8)
Bavandimwe, 1twavuga iki ku mukurambere wacu Abrahamu? Hari icyo yaba yararonse ku bw’umubiri ? 2Niba Abrahamu yarabaye intungane abikesheje ibyo yakoze, akwiriye kubyirata, usibye imbere y’Imana. 3Nonese ibyanditswe bivuga iki? Ngo « Abrahamu yemera Uhoraho, bituma aba intungane. » 4Umuntu kandi ukoze umurimo, igihembo ntagihabwa ku buntu, ahubwo barakimugomba. 5Naho utagize icyo akora, ariko akemera uha umunyabyaha kuba intungane, uko kwemera kwe kuzamuha ubutungane. 6Nk’uko Dawudi avuga amahirwe y’umuntu Imana iha kuba intungane kandi nta bikorwa, ati 7« Hahirwa abababariwe ibicumuro, maze ibyaha byabo bikarenzwaho. 8Hahirwa umuntu Nyagasani adashinja icyaha.»
ZABURI (Zab 32 (31), 1-2, 5ab, 7b.11)
Inyik/ Hahirwa umuntu Nyagasani adashinja icyaha.
Hahirwa umuntu wababariwe igicumuro cye,
icyaha yakoze kikarenzwa amaso !
Hahirwa umuntu Uhoraho adahamya icyaha yakoze,
n’umutima we ntugire uburiganya.
Ni bwo rero nkwirezeho icyaha cyanjye,
sinazinzika amafuti yanjye.
Naravuze nti « Ngiye kubwira Uhoraho ibicumuro byanjye.»
Uhoraho, utuma mpanika indirimbo z’abarokowe.
Ntungane, nimwizihirwe munezezwe n’Uhoraho,
mudabagire mu byishimo,
muvuze impundu mwese abanyamutima uboneye.
IBANGONDIRIMBO RIBANZIRIZA IVANJILI (Zab 33 (32), 22)
Alleluya Alleluya.
Uhoraho, ineza yawe iraduhoreho,
nk’uko amizero yacu agushingiyeho.
Alleluya.
IVANJILI
+ Luka (Lk 12, 1-7)
Muri icyo gihe, 1abantu bageze ku bihumbi n’ibihumbi barakorana ndetse barabyigana. Yezu abanza kubwira abigishwa be ati «Mwirinde umusemburo w’Abafarizayi ! » ashaka kuvuga uburyarya bwabo. 2Arongera ati « Nta kintu gihishe kitazagaragara, nta n’igihishiriwe kitazamenyekana. 3Kuko ibyo mwavugiye mu mwijima bizumvikana ku mugaragaro, n’ibyo mwavugiye ahiherereye mwongorera bizatangarizwa ahirengeye. 4Mwe ncuti zanjye reka mbabwire : ntimugatinye abica umubiri, nyuma ntibagire ikindi bashobora kubatwara. 5Ahubwo reka mbabwire uwo mukwiye gutinya : mutinye Umara kwica agashobora no kubaroha mu nyenga y’umuriro. Koko ndabibabwiye : Uwo nguwo muzajye mumutinya. 6Mbese ibishwi bitanu ntibigura uduceri tubiri ? Nyamara nta na kimwe muri byo Imana yibagirwa. 7Mwebweho ndetse n’imisatsi yo ku mutwe wanyu yose irabaze. Ntimugatinye rero : murushije agaciro ibishwi byinshi.


text:
Nk’umupasitori, kenshi mbona abantu banyandikira ngo “nakunze uko mwaramije Imana uyu munsi. Byamfashije cyane.”
Ubwo ni uburyo bwo kudasobanukirwa. Ntabwo turamya Imana ngo abantu bafashwe, turamya kugira ngo Imana yishime. Iyo turamya ntitugomba kwirebaho dushaka kunezeza abantu, tugomba gutumbira kunezeza Imana.
Niba hari ubwo ujya uvuga ngo “iteraniro ry’uyu munsi ntacyo ryamariye” ubwo uba wagiye gusenga ku mpamvu zitari zo. Kuramya si wowe byagenewe, byagenewe Imana. Birumvikana, amateraniro agira mo igihe cyacu cyo gusabana n’abandi, kwigishanya, n’ivugabutumwa, kandi hari inyungu nyinshi dukura mu kuramya Imana, ariko ubundi ntabwo tubikorera kwishimisha. Impamvu nyamukuru yabyo ni uguhesha Umuremyi wacu icyubahiro no kumunezeza.
Muri Yesaya 29, Imana yitotombera amateraniro yo ku munwa gusa imitima iri kure yayo kandi arimo uburyarya. Abantu basengaga Imana amasengesho y’akamenyero, bakayihimbaza bitavuye ku mutima, bakayibwira amagambo y’ubusa, bagakora imihango yashyizweho n’abantu batabanje no kwibaza icyo ivuga. Ntabwo umutima w’Imana ususurutswa n’imihango y’akamenyero, icyo ishaka ni urukundo rugumana n’ubwitange.
Pastor Rick Warren


text:
Baretse amakimbirane bari bafitanye nyuma yo kuganirizwa ku buryo bwo kuyakemura
Umugore witwa Uwiringiyimana Claudine arashimira urubyiruko rwo mu murenge wa Cyanika rwibumbiye muri Club Hope of Future (Icyizere cy’ejo hazaza) kuba rwaramufashijje kwiyunga n’umugabo we nyuma More...
Kabarondo: Urubyiruko ntirwegerwa n’abaruhagarariye
Urubyiruko rwo mu murenge wa Kabarondo mu karere ka Kayonza ruvuga ko rutajya rwegerwa n’abaruhagarariye kugira ngo bungurane ibitekerezo ku buryo urubyiruko rwakwiteza imbere. Bamwe muri urwo rubyiruko bavuga More...
Nyamasheke: Urubyiruko rwasabwe kutiyandarika.
tariki ya 21/04/2012 ku kigo cy’urubyiruko cya Nyamasheke (Nyamasheke youth friendly center) habereye ibirori byiswe “bye bye vacance†cyahuje urubyiruko rw’abanyeshuri n’urutiga More...
Rwanda | GISAGARA: Civic education shapes our children-parents
Parents of the youth that completed secondary school in 2011 and attended civic education at Rugerero applaud Itorero for the good changes that are being evidenced through their children. While most parents More...
Rwanda | GISAGARA: itorero ryo kurugerero ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa2011 bakaba baranavuye mu itorero ryo ku rugerero baratangaza ko ryatanze umusaruro mwiza kuko basigaye babona akamaro karyo More...


text:
N’ubwo Satani atazaguhungira kure humura ntacyo azagutwara
Nk’uko ribigaragaza muri “Yakobo 4:7” ijambo ry’Imana rigira riti “Ni uko rero mugandukire Imana ariko murwanye satani, nawe azabahunga. Mwegere Imana nayo izabegera, iri jambo rero nk’uko ryumvikana rikaba ritanga ihumure kubazagandukira Imana, ariko rero umuntu akaba yanaryibazaho byinshi? Ese Satani azahunga ate umuntu, azahungira he? cyangwa umuntu we ni iki asabwa ?
Ni ukuri koko kuva ku bigishwa ba mbere Imana yatanze ubushobozi bwo kwirukana satani n’abadayimoni (Matayo 10:1), ariko iri jambo twatangije hejuru mu myumvire ya bamwe, ryumvikana ko Imana iha umuntu ubushobozi bwo kwirukana satani akaguhungira kure cyane ndetse ahari ntabashe no kugera aho uri,cyangwa se akagenda ubutagaruka, ibi bikaba bikunze no kugaragara iyo dusenga tuvuga ngo twirukanya satani, turamuhambiriye, turamuziritse n’ibindi,,, ku ruhande rumwe rwose nta gushidikanya nibyo, iyo usenze wizeye wirukana imikorere y’abadayimoni mu muntu, ariko ku rundi ruhande na none usanga ntaho satani aba yagiye ahubwo imikorere ye, n’imigambi bye yari yateguye, biburizwamo ariko ntago aba apfuye ahora hafi aho ashaka kugaruka.
Nagirango twibukiranye ko Satani nta muntu n’umwe atinya, cyangwa se atahangara, mwibuke ubwo Yesu yari amaze iminsi 40 asenga atarya atanywa, ariko satani ntibyamubujije kugerageza kumushuka n’ubwo bitamushobokeye, ibi kandi nk’uko mu gitabo cya Yobu 1:6-7 habigaragaza ahagira hati: “Umunsi umwe abana b’Imana baje bashengereye uwiteka, kandi satani yazanye nabo. Uwiteka abaza satani ati uturutsehe??Nuko satani ati: “Mvuye gutambagira isi no kuyizereramo”. bitwereka ko Niba Satani atagira isoni n’ubwoba bwo guhinguka imbere y’Imana, imbere yawe bimworoheye cyane, gusa ntugire ubwoba na none n’ubwo bimeze bityo kubizeye yesu abashoboza kumunesha..
Mwene satani arahari , ndetse ari ku rugamba, gusa hari inkuru nziza nkufitiye, ni iy’uko Yesu yanesheje satani kuva mu itangiriro kugeza mu iherezo ry’isi, kandi anesha n’imbaraga ze zose, bityo umwizeye ntago akangwa n’ubukana bwa satani, n’aho yagaba ibitero byinshi ukabibona ndetse bikakugeraho, humura hariho ubutsinzi, hariho kunesha. Imana yabwiye ubwoko bwayo bwa Isilayeli ngo “Ariko noneho Uwiteka wakuremye wowe Yakobo kandi akakubumba wowe isilayeli ,aravuga ati: “witinya kuko nagucunguye, naguhamagaye mu izina ryawe uri uwanjye.
Nunyura no mu muriro ntabwo uzashya, kandi ibirimi by’umuriro ntibizagufata kuko ndi Uwiteka Imana yawe, Uwera wa Isirayeli umukiza wawe,Nagutangiye Egiputa ho incungu ,Etiyopiya n’iseba nahatanze nahatanze ku bwawe. Kuko wambereye inkoramutima kandi ukaba uwo kubahwa nanjye ndagukunda,nicyo kizatuma ntanga ingabo nyinshi zigapfa ku bwawe ,n’amahanga nkayatangirira ubugingo bwawe ntutinye ndi kumwe nawe, .,,, (Yesaya 43:1-5). Urasabwa kuba inkoramutima y’Imana gusa nawe uzanesherezwa.


text:
Urwenya:Umwana na Nyina
Umwana na Nyina
Umu mama umwe yakoraga akazi kavunanye akazinduka agenda agataha bwije, rimwe rero yavuye ku kazi umwana amusanganira yihuta aramuhobera, amaze kumuhobera aramwegera aramubwira ati urakoze gutaha kare kuko nari ngukeneye.
Mama: wari unkeneye? Ushaka iki?
Umwana: Mama! Nshaka kukubaza, ku kazi uhembwa angahe ku isaha?
Mama: (Arakaye) Urabimbariza iki se? Byakumarira iki? Urashaka rero kumva ukuntu mba niriwe nkuvunikira? Tuza byihorere jya wicara urye, unywe, ubone ibyo ukeneye byose mba nakuruhiye!
Umwana: Oya mama! Wirakara nashakaga kubimenya kandi ndabikeneye cyane!
Mama: Hum! Mpembwa 10000 ku isaha maze mbone amahoro!
Umwana: Ah wow! Nonese mama wangurije 5000 koko ko nyakeneye cyane!
Mama: Eeh! Sinakubwiye ubutesi bwawe? Ubwo rero urashaka amafaranga yo gupfusha ubusa nk'aho aba atamvunnye?!!
Ubwo umwana yahise ababara cyane ahita ajya kuryama ageze mu cyuma arafunga yanga no kurya, mama we aza kubona ko umwana yishwe n'agahinda impuhwe za kibyeyi ziraza ajya gukomanga amuhendahenda ngo afungure.
Amaze gufungura aramwegera aramubwira ati “mbabarira, rwose ya mafaranga wansabye ndayaguha ariko wishime! Akimara kubivuga abona umwana aramwenyuye, arayakira ahita akora mu mufuka w'ishati yari yambaye akuramo andi 5000 yari afite!
Mama we abonye ko umwana yari afite andi yongera kuzamura uburakari, ati “ese ubundi ko wangujije 5000 kandi mbona wari ufite andi 5000, ubwo koko washakaga 10000 yo gupfusha ubusa?”
Umu mama yahise asohoka ababaye asubira mu mirimo ye, umwana arasohoka amusanga aho yicaye, aramureba anamwenyura, amuhereza ya mafaranga uko ari 10000.
Yarayamuhereje mama we arumirwa, umwana amubwira n'ikinyabupfura kinshi ati “wambwiye ko ku kazi kawe baguhemba 10000, nari mfite 5000 nahawe na masenge ngo nzaguremo agakinisho keza, none nawe wangurije 5000 ubu nyafite ari 10000, nifuza kugura isaha yawe imwe ejo, ukazayimara hano turi kumwe nkakwishyura ayo no ku kazi bakwishyura.”
Umu mama byaramurenze, aterura umwana we amusoma ku itama, kuva ubwo amusezeranya ko atazongera kujya amuburira igihe cyo kuba kumwe nawe.
Shyiraho Igitekerezo!
Subscribe to: Post Comments (Atom)


text:
Babigarutseho ubwo bizihiza isabukuru y’imyaka 15 y’ishingwa ry’umuryango bahuriyemo wa CEP-Umuzabibu (Communauté des Etudiants Pentecotistes), tariki 06 Ugushyingo 2016.
Juvénal Hategekimana, umwe mu batangije CEP, avuga ko muri iyo myaka ishize bageze ku bikorwa bitandukanye birimo gutanga umusanzu mu bumwe n’ubwiyunge no mu isanamitima bicishijwe mu biterane by’ivugabutumwa.
Avuga ko guhera muri 2003, nta mwaka washiraga nta gikorwa cy’isanamitima bakoze. Ku ikubitiro bagiye i Rubavu maze umwe muri bagenzi babo wari waranyaze inka arayisubiza anatanga n’iya kabiri.
Muri 2004 ho ngo bakoze igiterane i Kaduha, maze abari abacengezi bemera guhinduka bareka ibikorwa by’ubugizi bwa nabi.
Hategekimana avuga ko CEP bayitangije mu mwaka wa 2001. Ariko ngo byasabye imyaka itatu kugira ngo ishinge imizi.
Akomeza avuga ko bataratangiza uwo muryano batumvikanaga uko bakorera Imana muri kaminuza. Avuga ko icyo gihe babaga mu matsinda, buri ryose rikagira ibyo rigenderaho bitandukanye n’iby’abandi basangiye itorero rya ADEPR.
Agira ati “Ibyo byateraga umwuka mubi muri kaminuza no mu matorero ari hafi yayo. Abapantekotisite baturutse mu bindi bihugu na bo baburaga aho bisanga.”
Abibumbiye mui CEP bizhije isabukuru y’imyaka 15 ibayeho, bagura ibikorwa by’ubwitange, batanga amaraso na mituweri ku bantu ijana bo mu Murenge wa Ngoma, i Huye.
Elie Kwizera uyobora CEP muri UR-Huye avuga ko bari gutekereza gutangiza imishinga y’ubucuruzi izaha akazi abakene, babona amafunguro n’amafaranga y’ishuri bibagoye.
Agira ati “Izanatubashisha kubona amafaranga yo gukomeza ibikorwa by’urukundo, tutarinze gushakisha inkunga.”
Abayobozi batandunye basabye abibumbiye muri CEP kuba intangarugero mu myitwarire myiza, birinda ibiyobyabwenge n’ubusambanyi, bakanabishishiakiriza bagenzi babo.
Banasabwe gukomeza ibikorwa bifasha mu bwiyunge bw’Abanyarwanda n’iby’isanamitima kuko icyegeranyo cya komisiyo y’ubumwe n’ubwiyunge cyo muri 2015 kigaragaza ko Abanyarwanda 27,8% bacyireba mu ndorerwamo y’amoko.
Naho ababarirwa muri 25,8% baracyifitemo ingengabitekerezo ya Jenoside hakiyongeraho ababarirwa muri 4,6% bagifite ibikomere batewe na Jenoside.


text:
ven.
09
nov.
2012
ISOMO RYA MBERE
Ibaruwa Mutagatifu Pawulo Intumwa
yandikiye Tito (Tito 3, 1-7)
Nkoramutima yanjye, 1jya wibutsa bose ko bagomba kuyoboka abatware n’abategetsi, bakabumvira, bagahora bakereye gukora umurimo mwiza wose, 2ntibagire uwo batuka, bakirinda kurwana bakaba abantu bagira neza, bakagaragariza abandi bose ubugwaneza budakemwa. 3Koko rero natwe kera twari ibicucu, n’intumvira, n’ibirara; twari twaratwawe n’irari ry’ibibi bitagira ingano, tukibera mu bugizi bwa nabi n’ishyari, dufite n’icyangiro kandi natwe tuzirana. 4Ariko igihe higaragaje ubuntu bw’Imana Umukiza wacu n’urukundo ifitiye abantu, 5yaradukijije itabitewe n’ibyiza twaba twarakoze, ahubwo ibitewe n’impuhwe igira, idukirisha icyuhagiro dukesha kuvuka bwa kabiri no guhinduka abantu bashya muri Roho Mutagatifu. 6Kandi uwo Roho yamudusakajemo ku bwa Yezu Kristu Umukiza wacu, 7kugira ngo tube intungane kandi twiringire kuzahabwa umurage w’ubugingo bw’iteka, tubikesha ubuntu bwayo.
ZABURI (Zab 23 (22), 1-2a, 2b-3, 4, 5, 6)
Inyik/ Uhoraho ni we mushumba wanjye, nta cyo nzabura !
Uhoraho ni we mushumba wanjye,
nta cyo nzabura !
Andagira mu rwuri rutoshye.
Anshora ku mariba y’amazi afutse,
maze akankomeza umutima.
Anyobora inzira y’ubutungane,
abigiriye kubahiriza izina rye.
N’aho nanyura mu manga yijimye,
nta cyankura umutima kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
mu gihe cyose nzaba nkiriho.
Nanjye nzaza niturire mu Ngoro y’Uhoraho,
abe ari ho nibera iminsi yose.
IBANGONDIRIMBO RIBANZIRIZA IVANJILI (Zab 107 (106), 8)
Alleluya Alleluya.
Nimushimire Uhoraho impuhwe ze,
n’ibitangaza akorera bene muntu !
Alleluya.
IVANJILI
+ Luka (Lk 17, 11-19)
Muri icyo gihe, 11Yezu yari mu rugendo anyura ku mipaka ya Samariya na Galileya, yerekeza i Yeruzalemu. 12Ageze mu rusisiro, ababembe cumi baza bamugana bahagarara ahitaruye. 13Nuko barangurura ijwi bati “Yezu, Mwigisha, tubabarire !” 14Ababonye arababwira ati “Nimujye kwiyereka abaherezabitambo.” Bakiri mu nzira barakira. 15Umwe muri bo abonye ko yakize, asubira inyuma arangurura ijwi, asingiza Imana. 16Nuko amwikubita imbere yubitse umutwe ku butaka, aramushimira. Uwo muntu kandi yari Umunyasamariya. 17Yezu araterura aravuga ati “Mbese bose ntibakize uko ari icumi ? Abandi icyenda bari hehe ? 18Nta wundi wabonetse ngo agaruke gushimira Imana, Atari uyu munyamahanga ?” 19Nuko aramubwira ati “Haguruka wigendere ; ukwemera kwawe kuragukijije.”


text:
Ibyabaye ku mugore uvugwa muri iyi nkuru bikwiye kubera isomo abakundana
Hari umugore wari ufite umugabo wakundaga gutaha yasinze akamukubita cyane, iteka uko atashye agataha yasinze maze intonganya mu rugo zikaba zose. Ni uko umugore bigera aho biramurenga, kwihangana biramunanira yigira inama yo kujya kuraguza ngo arebe ko byakemuka.
Ubwo rero hakaba hari umusaza w’umupfumu bamurangiraga ko ngo ari umuhanga mu gufasha abagore n’abagabo mu mibanire yabo. Ni uko aragenda ajya kuri uwo musaza, gusa mu by’ukuri uwo akaba yari umusaza uzi ubwenge cyane akanaba intyoza mu mibanire y’abantu ari nabyo byatumaga rubanda bamwita umupfumu muri byo. Ubwo umugore ahageze atekerereza uwo musaza ikibazo afite, amubwira ko yifuza umuti wamufasha guhindura umugabo we akagabanya amahane n’intonganya mu rugo ndetse akajya abasha no kumutega amatwi.
Umusaza amutega amatwi yumva neza ikibazo cye arangije ati: “Nta kibazo rwose umuti ndawuguha ariko kandi hari icyo ngusaba nanjye. Uragenda unzanire ubwoya bw’ingwe, nuramuka ububonye intsinzi y’icyo kibazo cyawe izaba ibonetse, kandi nuzana ubw’ingwe yapfuye umuti ntuzakora wowe ugomba gukora ibishoboka byose ukazana ubwoya bw’ingwe ikiri nzima”. Ni uko umugore yumva birakomeye, atekereza amahane n’ubukana bw’ingwe yumva ntabwo byoroshye kubona ubwoya bwayo ariko kuko nta kundi yari kubigenza yiyemeza gukora iyo bwabaga.
Bukeye umugore atekereza uburyo yatangira akajya yimenyereza ingwe buhoro buhoro, ajya mu ishyamba yari azi ko ryabagamo ingwe maze yitwaza urukwavu, ingwe ije imusatira ayinagira urukwavu ariruka. Ni uko arataha bukeye asubirayo agenda ajyanye ihene, nabwo agenda ayegera abonye ije imusatira ayinagira ya hene ariruka, abikora kenshi uko agiye kuyireba akitwaza agatungo ingwe yatangira kumusatira akayinagira agatungo agakizwa n’amaguru nayo igasigara irya ka gatungo.
Ni uko hashize iminsi ya ngwe iba imaze kumenyera ko uwo mugore aba ayizaniye ibyo kurya, iramumenyera buri gihe yaza ntishake kumusagarira ahubwo igategereza ko ayihereza agatungo ayizaniye. Umugore yabikoze kenshi ari nako agenda yishimira ko abona ashobora kuzabasha kubona ubwoya bw’ingwe bamutumye, maze uko agenda abona ko yagabanyije amarere nawe akaba ariko agenda ayegera ariko anitwaza agatungo ko kuyihereza.
Ubwo igihe cyarageze wa mugore ingwe iramumenyera cyane, bahinduka nk’inshuti umugore akajya atangira no kuyegera akayagaza nayo igatuza maze umugore aza kuyiguyaguya ayikuraho ubwoya atwara mu ntoki aragenda abwira wa musaza wabumutumye ko umuti yawubonye. Ni uko umusaza aratangara cyane, arangije aramubaza ati: “Nonese ubu bwoya wabukuye ku ngwe nzima? Wabigenje ute rero ngo ubugereho?”
Umugore amusobanurira ukuntu yatangiye buhoro buhoro ayimenyereza akagenda ayishukisha udutungo maze aza kugera aho baba inshuti aza kuyegera abasha kubona ubwoba. Ni uko umusaza ati: “Ngaho rero koko umuti urawubonye kuko uri intwari ahubwo ni uko utajya ubimenya, genda iwawe utangire wiyegereza umugabo wawe nk’uko wabigenje wiyegereza ingwe kandi we bizakorohera kuko n’iyo yaba umunyamahane ate ntiyageza ah’inyamaswa y’inkazi nk’ingwe. Uko uzajya ugenda umwiyegereza buhoro buhoro niko azagenda agukunda kuburyo uzageza igihe nawe ukabona ko koko abasha kukumva no kugutega amatwi kandi mukagira urukundo ruhambaye n’ubwumvikane hagati yanyu”. Ni uko umugore arumirwa, atangarira uwo musaza maze aragenda akurikiza ibyo yamubwiye maze akanyamuneza n’urukundo bitaha urugo amahoro arahinda urugo ruba intangarugero mu mibanire myiza.
ISOMO: Aha ndibanda cyane ku bagore bamwe na bamwe bumva ko abagabo babo batabumva, ko bataha abari mu rugo bose bagakangarana, burya umugore ni umuntu ushoboye cyane ni uko bamwe batajya babimenya. Icyo umugore yerekejeho umutima byanze bikunze nticyamunanira, ahubwo ikibazo ni uko bamwe bajya bitinya cyangwa bagashyira imbaraga mu matiku cyangwa gushaka inzaratsi.
Biroroshye cyane kugusha neza umugabo wawe ukoresheje utuntu duto duto, ukoresheje kumubwira n’imvugo ituje ndetse n’amagambo aryohereye, burya abagabo bagira imitima yoroshye kwigarurira kandi umugabo wabashije kumugusha neza ntacyo atagukorera ndetse ntacyo yakwima. Muri iyi minsi usanga abashakanye bamwe na bamwe babanye nabi kugeza n’aho bajya bicana nyamara nyine ni ngombwa ko abagore bamenya imiterere y’abagabo muri rusange.
Nk’uko nahereye kuri ruriya rugero, umugabo wamurakaje yagira ubukana busumbya ubw’ingwe kandi burya abagabo baba bifuza kugaragaza ko ari abanyantege ndetse ko umugore adashobora kubarusha ijambo, iyo umugore acishije make rero nabo baratuza kandi iyo azamutse nabo barazamuka. Ibuka kumwe witwaraga akikurambagiza, wibuke icyubahiro wamuhaga ndetse uzirikane uburyo wakoraga ibishoboka byose ngo akubone nk’umukobwa w’umutima maze n’ubundi ubikore ndetse unarusheho kuko nyine niba ari bimwe mu byo yagukundiye ntukwiye kumutenguha ngo wumve ko mwasezeranye ivangamutungo kandi uzwi mu mategeko maze bitume wigira indakoreka.
Uretse n’ibyo ariko, no mu buzima busanzwe ukwiye kumenya gutwara neza umuntu, n’uwo ubonaho ubukana ukamugusha neza bityo nawe akemera kugendana nawe neza, aho kumva ko gukanga no gukankamira umuntu byaba ari byo gisubizo.


text:
Madamu Jeannette Kagame arasaba ababyeyi gukomeza guha uburere buboneye abana muri rusange ndetse no gukomeza kwita ku mugore n’umwana w’umukobwa kuko ari byo gisubizo cy’umuryango mwiza w’ejo hazaza.
Ibi Jeannette Kagame yabitangajeku wa Gatandatu tariki 15 Ukwakira mu murenge wa Cyahinda, mu karerere ka Nyaruguru ubwo hizihizwaga umunsi mpuzamahanga w’umugore wo mu cyaro n’umunsi w’umwana w’umukobwa.
Yasabye ababyeyi bose muri rusange gutanga uburere buboneye ku bana ndetse anasaba abakobwa gukorera ku ntego, kuko ngo kwita ku mugore ndetse n’umwana w’umukobwa ni cyo cyizere cy’umuryango mwiza w’ejo hazaza.
Yagize ati “Mwa bakobwa mwe nimukomeze mukorere ku ntego, ababyeyi namwe mwite ku gutanga uburere buboneye ku bana. Ikindi kandi ni ugukomeza kwita ku mugore ndetse no ku mwana w’umukobwa muri rusange ni byo bizatuma tugira umuryango mwiza ejo hazaza."
Nyirabazungu Eugenie umwe mu bagore bo muri uyu murenge wa Cyahinda mu buhamya yatanze yagaragaje ko kuba umugore wo mu cyaro asigaye yarahawe ijambo byamufashije gufunguka mu mutwe yiteza imbere. Nyirabazungu ngo kuri ubu umuryango we wanahisemo gufata umwana w’imfubyi amurera nkuwe ndetse n’umuryango we ukaba wanahawe igihembo nka malayika murinzi.
Mucunguzi Izere Joseline umwe mu bana b’abakobwa bafashwa n’Umuryango Imbuto Foundation, mu buhamya yatanze nk’umukobwa w’indashyikirwa yasabye abandi bakobwa kwihesha agaciro bagendera ku ndangagaciro zikwiriye umwana w’umukobwa w’umunyarwandakazi.
Mu rwego rwo kwita ku burere bw’umwana kandi ahabwa umuryango umubereye nk’uko insanganyamatsiko y’uwo munsi yavugaga ngo "Twubake umuryango ubereye umwana".
Muri uwo muhango wo kwizihiza umunsi mpuzamahanga w’umugore wo mu cyaro n’umunsi w’umwana w’umukobwa, hanahembwe ba malayika murinzi, abagore biteje imbere ndetse n’imigoroba y’ababyeyi yakoze neza kuruta iyindi muri buri murenge.
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
Ubuyobozi bw’akarere ka Ngoma butangaza ko kuva gahunda ya Girinka munyarwanda yatangira mu mwaka wa 2006, kugeza ubu inka zimaze korozwa imiryango itishoboye muri aka karere zimaze kurenga 6928. (...)
Abaturage bakora mirimo yo gutunganya imihanda no gucukura imirwanyasuri muri gahunda ya VUP mu murenge wa Kinihira ho mu karere ka Ruhango, baravuga ko bamaze igihe kigera ku mezi ane (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Ngoma: Nitwihata urubyiruko tukarwigisha ibyiza jenoside ntizongera – Sen Nkusi Juvenal
Mu karere ka Ngoma umurenge wa Sake ,ubwo hasozwaga icyumweru cy’icyunamo hibukwa Jenoside yakorewe abatutsi mu 1994,hasabwe ko ingufu zo kubaka u Rwanda ruzira amacakubili na Jenoside zashyirwa mu kwigisha More...
Nyagatare: Hibutswe abatawe mu mugezi w’umuvumba
Hashyizwe indabo mu mugezi w’umuvumba bibuka abatutsi batawemo Kuri uyu wa 13 Mata, 2015 mu gusoza icyumweru cyo kwibuka jenoside yakorewe abatutsi muri Mata 1994, mu murenge wa Nyagatare, akagali ka Nyagatare, More...
Ruhango: Abafite ababo bajugunywe mu migezi ngo bahorana intimba yo kuba batarabashyinguye
Imiryango ifite abavandimwe babo bajugunywe mu migezi bagatwarwa n’amazi muri jenoside yakorewe Abatutsi mu mwaka 1994, ngo igihe cyo kwibuka iyo kigeze, bababazwa n’uko umigezi yatembanye ababo bakaba More...


text:
Izi telefoni zahawe izo Nshuti z’Umuryango kuri uyu wa Kabiri tariki ya 29 Ugushyingo 2016, ngo zizajya zibafasha guhanahana amakuru y’ahantu hakigaragara ibibazo bibangamira uburenganzira bw’umwana.
Inshuti z’umuryango ni abakorerabushake bashyizweho na Minisiteri y’Uburinganire n’Iterambere ry’Umuryango ku bufatanye na Komisiyo y’Igihugu Ishinzwe Abana, mu rwego rwo gufasha kumenya no gukurikirana ibibazo bihungabanya uburenganzira bw’umwana mu miryango nka kimwe mu bituma bishora mu buzerezi.
Umukozi wa Komisiyo y’Igihugu ishinzwe Abana, Uwicyeza Espérance, yatangaje ko bakoze iki gikorwa kugira ngo babashe kugera ku nshingano zabo zo guhanahana amakuru y’ahantu hakiri ibibazo bibangamira uburenganzira bw’umwana.
Yagize ati “ Dufatanyije na Tigo twabahaye izi telefoni kugira ngo babashe kugera ku nshingano zabo kuko mu by’ukuri ni abakorerabushake bakora badahembwa, kugira ngo tububorohereze uburyo bw’itumanaho.”
Ruhinguka Desire ushinzwe ubucuruzi muri Tigo, avuga ko biyemeje gufatanya na NCC mu guha aba bakorerabushake telefoni bitewe n’uko n’ubusanzwe iyi sosiyete isanzwe itera inkunga ibikorwa by’iterambere bitandukanye.
Yagize ati “ Tigo twiyemeje gufatanya na NCC kuko mu nshingano dufite harimo no guteza imbere ibikorwa by’iterambere mu gihugu ndetse n’abana mu buryo butandukanye."
Umwe mu bakorerabushake witwa Mukanyandwi Rose utuye mu Kagari ka Gifumba, mu Murenge wa Nyamabuye, mu Karere ka Muhanga, yavuze ko telefoni bahawe zigiye kubafasha cyane.
Yagize ati “ Izi telefoni zigiye gukemura ibibazo byinshi kuko nahoraga nibaza niba nzajya nshyiramo amafaranga yo guhamagara yanjye nkaba ari yo mpamagaza abankuriye ku murenge, ariko kuko batubwiye ko guhamagara bizaba ari ubuntu , nishimye cyane.”
Aba bakorerabushake bitwa Inshuti z’Umuryango mu gihugu hose bagera ku bihumbi 29, aho muri buri mudugudu haba harimo babiri, umugore n’umugabo.


text:
Niba wibaza ko iyi myigire ye icumbagira, ganira n’umwarimuwe ku buryo hashakishwa aho ikibazo cyaba kirimu ishuri. Bazashobora kuguha inam z’intambwe ikurikiyeho. Igihe cyose utu tumenyetso tutagaragaye neza, kandi mu by’ukuri aricyokibazo, ubwo wahita umushakia umuganga wita ku bibazo byo mu mutwe wo kumusuzuma.
Akenshi abana bafite ADHD, disiregisiya, ufite ibibazo byo kubyibuha, cyangwa ibindi bibazo by’imikurire, cyangwa se ibibazo bihuye, biba bishingiye ku buryo yitabwaho, afashwe buri munsi. Ibyo ariko bitandukanye n’igihe ikibazo cy’umwana cyaba gituruka ku mirebereye ndetse n’imyumvire. Ibyo rero byasaba gushaka muganga w’amaso cyangwa uvura indwara zo mu matwi.
Ibi bikorwa byose bitwara amafaranga menshi, amwe ashobora kwishyurwa bitewe n’ubwisungane bwawe mu ivuriro.Akira neza inama zivuye aho umwana yiga, ndetse no mu ishuri nya-mico niba hari irihari, mbere yo gutangira uburyo bwo kumwitaho wenda igihe k’imwe butazanamubera bwiza.
Umwarimu w’umwana wawe azakubwira niba ibabazo bivuka mu ishuri. Kandi ko wenda hari igikorwa kugirango afashwe. Ibuka, iyo umwana agaragaza kimwe n’ibi (cyangwa bibiri) ariko bitari buir gihe, bagakenera ubufasha bw’aho ari hose, bushobora gukorerwa murugo cyangwa mu ishuri. Niba warasuzumye imicoye murugo, bwira umwarimuwe arebe ko ibyo bibazo bivuka no mu ishuri.


text:
Abaheburayo 1
Icyubahiro Yesu arusha abamarayika
1.Kera Imana yavuganiye na ba sogokuruza mu kanwa kabahanuzi mu bihe byinshi no mu buryo bwinshi, 2.naho muri iyi minsi yimperuka yavuganiye natwe mu kanwa kUmwana wayo, uwo yashyiriyeho kuba umuragwa wa byose ari we yaremesheje isi. 3.Uwo kuko ari ukurabagirana kubwiza bwayo nishusho ya kamere yayo, kandi akaba ari we uramiza byose ijambo ryimbaraga ze, amaze kweza no gukuraho ibyaha byacu yicara iburyo bwIkomeye cyane yo mu ijuru. 4.Amaze kurusha abamarayika icyubahiro, nkuko nizina yarazwe riruta ayabo. 5.Mbese ni nde wo mu bamarayika Imana yigeze kubwira iti Uri Umwana wanjye, Uyu munsi ndakubyaye? Cyangwa ngo ivuge iti Nzaba Se, Na we azaba Umwana wanjye? 6.Kandi ubwo izongera kuzana impfura yayo mu isi, izavuga iti Abamarayika bImana bose bamuramye. 7.Ibyabamarayika yarabivuze iti Ihindura abamarayika bayo imiyaga, Nabagaragu bayo ibahindura ibirimi byumuriro. 8.Ariko ibyUmwana wayo byo yarabyeruye iti Intebe yawe Mana, ni iyiteka ryose, Inkoni yubugabe bwawe ni inkoni yo gukiranuka. 9.Kuko wakunze gukiranuka ukanga ubugome, Ni cyo cyatumye Imana, ari yo Mana yawe, Igusīga amavuta yo kwishima, Ikakurutisha bagenzi bawe. 10.Yongera kuvuga ibyUmwana wayo iti Uwiteka, mbere na mbere, Ni wowe washyizeho urufatiro rwisi, Nijuru na ryo ni umurimo wintoki zawe. 11.Ibyo bizashiraho ariko wowe ho uzahoraho,Ibyo byose bizasāza nkumwenda, 12.Kandi uzabizinga nkumwitero, Bihindurwe ukundi. Ariko wowe ho uri uko wahoze, Imyaka yubugingo bwawe ntizagira iherezo. 13.Ariko ni nde wo mu bamarayika yigeze kubwira iti Icara iburyo bwanjye, Ugeze aho nzashyirira abanzi bawe munsi yibirenge byawe? 14.Mbese abamarayika bose si imyuka iyikorera, itumwa gukora umurimo wo gufasha abazaragwa agakiza?
Uri gusoma Abaheburayo igice cya:


text:
Nyirabadeshi Irena, umwe mu baturage bavuga ko bakoze ku ruganda rw’amata rwa Mukamira rwubakwa, agira ati “Umwaka urashize tudahembwe. Twarayabuze, bansigayemo cumi na bitatu bampemba makumyabiri na bibiri.”
Abajijwe igihe aya mafaranga yaba amaze batishyuwe yagize ati “Ese ko ari cyera ko umwaka urangiye.Umwana nabyaye ari kugenda n’amaguru.”
Abandi baturage baganiriye na Kigali Today bakoze kuri urwo ruganda bavuga ko ikibazo cyo kutabona amafaranga yabo cyatangiye muri Nzeri 2016, bakavuga ko abagifite barenga 200.
Nta mubare w’amafaranga mbumbe yabashije kumenyekana aba baturage bishyuza, gusa bavuga ko bamaze igihe kirekire batarishyurwa.
Ubuyobozi bw’Akarere ka Nyabihu buvuga ko iki kibazo bukizi kandi bwakibwiwe ubwo bwasuraga inyubako.
Umuyobozi w’aka karere, Uwanzwenuwe Theoneste yagize, ati “Ubwo twasuraga inyubako mu rwego rwo kwitegura ko uruganda mu minsi iri imbere rwatangira imirimo, twarakigaragarijwe.
Nk’ubuyobozi icyo twasabye ni uko hagaragazwa urutonde rw’abo bakozi bishyuza, tukamenya ngo barishyuza angahe noneho tukabafasha kugira ngo bishyurwe.”
Uwanzwenuwe avuga ko urutonde rw’abakozi kurubona bitazarenza icyumweru, ubundi ikibazo cyabo kigakurikirwanwa, ababakoresheje bakabishyura.
Uru ruganda ngo rukaba rwarakozweho na ba rwiyemezamirimo batandukanye bitewe n’imirimo itandukanye yakorwaga. Batehereje kumenya ahaba hari ikibazo kugira ngo bafashe abaturage kwishyurwa.


text:
Rulindo: Uwayoboraga Akarere ka Rulindo haribyo yifuzaga kuba yaragezeho.
Umuyobozi ucyuye igihe muri rulindo, Kangwagye Justus yishimira byinshi byagezweho muri manda yayoboye, ngo ariko hari ibyo yifuzaga gusiga byararangiye ntibyamukundira .
Umuyobozi wayoboraga Akarere ka Rulindo ucyuye igihe Kangwagye Justus avuga ko ngo yizeye ko hazakorwa byinshi kurusha ibyo bagezeho, kuko bo batangiriye mu bihe bigoye, ariko bakaba barabashije kugera ku bikorwa bimwe bigaragara.
Yagize ati “twatangiranye bije (budget) y’amafaranga make cyane angana na Miliyari 1 y’amafaranga y’Urwanda mu mwaka wa 2006; icyo gihe twari dufite abakozi 20 gusa; ariko ubu tukaba twari tugeze kuri bije y’amafaranga Miliyari 13 n’abakozi barenga 100â€.
Usibye ibikorwa byinshi twakoze birimo kuba twarubatse Ikigo Ndangamuco cya Rulindo, Stade y’Ikibuga cy’umupira iri Shyorongi, Guest House, kuvana abaturage mu bukene ku Kigereranyo cya 20% n’ibindi; ati “nifuzaga ko Akarere ka Rulindo nsiga gafite Radio y’abaturage bakabasha kwidagadura bananyuzaho ibitekerezo byaboâ€.
Ngo ariko Akarere kagiranye amasezerano n’Ikigo Tumba College of Technology na Radio Ishingiro y’uko iyo Radio izashyirwaho, yifuje ko Sina Gerard-Nyirangarama azahabwa impamyabushobozi ku bw’ubuhanga n’akamaro kanini afitiye by’umwihariko Abanyarulindo.
Ikindi ni ugutuza abantu mu midugudu. Ati “twarabitangiye ariko haracyari urugendo, abaturage bamwe bavanywe mu manegeka batuzwa ahantu heza, ariko haracyari n’abandi babikwiriyeâ€.
Abaturage batuye mu Kagari ka Mushari, mu Murenge wa Mbogo bavuga ko ubuyobozi bucyuye igihe, bwabagejeje ku bikorwa byinshi by’iterambere, ariko ko babangamiwe no kuba batagira umuriro w’amashanyarazi muri ako Kagari kose.
Umuyobozi w’Akagari ka Mushari Mbarushimana Christophe yagize ati “ikibazo cyo kutagira amashanyarazi kiradukomereye cyane, twakoze ubuvugizi ku Murenge, ku Karere, yewe n’abadepite barakizi, turacyategereje ibizavamoâ€.
Kangwagye arasaba abazayobora manda izakurikiraho, gukorana neza n’abaturage, abaturage nabo arabasaba ko amahirwe Akarere gafite batayapfusha ubusa, bagakora bizigama, ntihagire ifaranga ribaca mu myanya y’intoki kugirango bakomeze bagire ubukire biteze imbere.


text:
Coup d’Etat yo kuwa 05 Nyakanga yakurikiwe na poropaganda zo kubeshya zari zigamije kwizeza ko Habyarimana yari amaze kurokoka umugambi wo kumwivugana wari ugiye gushyirirwa mu bikorwa mu rugo kwa Kayibanda, kandi ko n’abandi basirikare bakuru bakomoka mu majyaruguru bari ku rutonde rw’abagomba kwicwa. Abanditsi banyuranye, nka Bonaventure K. Mureme bagaragaje neza uko ibintu byagenze.
Coup d’Etat yo kuwa 05 Nyakanga yakurikiwe na poropaganda zo kubeshya zari zigamije kwizeza ko Habyarimana yari amaze kurokoka umugambi wo kumwivugana wari ugiye gushyirirwa mu bikorwa mu rugo kwa Kayibanda, kandi ko n’abandi basirikare bakuru bakomoka mu majyaruguru bari ku rutonde rw’abagomba kwicwa. Abanditsi banyuranye, nka Bonaventure K. Mureme bagaragaje neza uko ibintu byagenze.
Bagaragaje bihagije ko cyari ikinyoma gikabije cyatewe n’uko abateguraga coup d’etat bari banze ko habaho ibiganirompaka. Urugero, byavuzwe ko uwitwa Captain Bizimana André ariwe wagerageje gutangira Habyarimana ariko bikamunanira ngo kubera ko Habyarimana yari afite ibigango.
Nyamara kandi iyo ugereranyije ayo makuru n’uko Captain Bizimana yatawe muri yombi nyuma yaho gato, ibyo Habyarimana yamuvuzeho ko yari agiye kumuhagarika, bita agaciro.
- N’ubwo basangiraga umwe yaryaryaga undi ari nako amuteguraho umugambi mubi
Captain Bizimana yafashwe n’umusirikare wari ufite ipeti rya Sergent Major witwa Mbonigaba Guillaume wari umukanishi, akanaba mukuru wa major Rwendeye. Aha Mbonigaba avuga ko yatumwe kwa Captain Bizimana wari utuye iruhande rwa Ecole Belge, agakomanga Bizimana akaza gufungura.
Mbonigaba ngo yabwiye Bizimana ko general Habyarimana amushaka byihutirwa kuri état-major.
Captain Bizimana ngo yinjiye mu nzu yambara neza afata aga carnet yandikagamo utuntu arasohoka. Yagiye kwegera imodoka ye, sergent major Mbonigaba amusaba ko yamutwara muri jeep yari ajemo, ibintu Bizimana yakiriye n’umutima ukeye kuko nta kintu yikekaga.
Ubwo baragiye bageze Nyabugogo Bizimana abona ko batagiye kuri Etat Major ahubwo bagiye mu Ruhengeri. Ubwo nibwo yatangiye gushaka kwanga bahita bamushyiraho amapingu.
Urupfu rwa Kayibanda
Urupfu rwa Kayibanda ubwarwo narwo rwavuzweho byinshi bitandukanye, ku buryo kwemeza ikintu cyaba cyaramuhitanye bitapfa koroha, keretse nka Habyarimana azutse akavuga ukuri kwa nyako k’ukuntu yapfuye kuko nkeka ko ariwe muntu wari ufite amakuru ya nyayo ku rupfu rwa se wabo wa batisimu.
Umusirikare wari ufite ipeti rya caporal bise Giti kubw’umutekano we, akaba yarakomokaga i Byumba, yari umwe mu basirikare bari bashinzwe kurinda mu rugo rwa Kayibanda ubwo yicwaga.
Ku ruhande rumwe, nk’uko umwanditsi Bonaventure Mureme avuga, Gregoire Kayibanda yapfuye mu gitondo cyo kuwa 15 Ukuboza 1976 yishwe na Elie Sagatwa afashijwe n’abasirikare barindaga Kayibanda barimo Giti, bakaba baramwicishije imigeri ya botine bamukubitaguye mu mbavu bakazimena.
Nyuma yaho ngo aba basirikare babahaye avance ku mushahara wabo w’imyaka ibiri boherezwa mu makomini bakomokamo ndetse babuzwa no kuyasohokamo ukundi.
Nk’uko Mureme akomeza avuga, ngo gutabwa muri yombi kw’aba basirikare ku gicamunsi cyo kuwa 15 Ukuboza 1976 ngo rwari urwiyerurutso.
Nyuma y’imyaka ibiri y’ubushomeri, Giti yagiye gusaba akazi k’izamu Umubiligi wari umaze gufungura chantier muri komini y’iwabo kubera ko atari yemerewe kuyisohokamo.
Muri icyo gihe nibwo Giti yamennye ibanga ritari gupfa kumenyekana mu mateka y’u Rwanda. Giti avuga ko Kayibanda yanizwe na Elie Sagatwa mu gitondo cyo kuwa 15 Ukuboza 1976, hanyuma abasirikare barindaga urugo rwe barimo na Giti bakaza kumurangiza bamunyukanyuka na botine zabo imbavu bakazijanjagura.
Andi makuru avuga ko Kayibanda yari yaroherejwe muri Rwerere mu Ruhengeri, hanyuma umugore we akaza kwitaba Imana mu rugo iwe i Kavumu hafi ya Gitarama. Kayibanda ngo yari yarakatiwe igifungo cya burundu hifashishijwe iteka N° 0001/ 74/ CM ry’urukiko rwa gisirikare ryo kuwa 29 Kamena 1974 bisabwe na Habyarimana Juvenal.
Ngo Kayibanda yaje gupfira iwe kuwa 15 Ukuboza 1976. Amakuru avuga ko Kayibanda yaje kumva ababara hafi y’umutima, hanyuma umuhungu we, Pio abimenyesha abamurindaga bahise bahamagara umuganga wo mu bitaro bya Kabgayi.
Uwo muganga utari warigeze avuraho umukuru w’igihugu na rimwe, yahageze ahagana saa moya z’ijoro hanyuma mu minota igera nko kw’icumi yahamaze, yahise asohoka avuga ko Kayibanda nta kibazo gikomeye afite amwandikira imiti yakuwe muri pharmacie y’ibitaro.
Muri iryo joro ngo Kayibanda yaje gukomeza kuribwa, bigeze nka saa kumi za mugitondo Kayibanda aba ararangiye. Hakaba hari kuwa 15 Ukuboza 1976.
Ngayo amateka y’ihirikwa rya repubulika ya mbere n’urupfu rwa Gregoire Kayibanda twabashije kubegeranyiriza uko bivugwa gutandukanye, ariko hakaba nta wapfa kwemeza ibiri ukuri n’ibinyoma cyeretse habayeho iperereza ryimbitse rikozwe n’abantu badafite aho babogamiye.
Imirasire.com
Ibitekerezo
ntimuzongere kuga ibyo jenoside yararangiye Kanda hano umusubize
ntimuzongere kuga ibyo jenoside yararangiye Kanda hano umusubize
Uyu mwanditsi biragaragara ko air umuhanga mu gushona umutwe w'inkuru maze agakora gusa translation y'ibui asoma. Ikibazo gusoma inkuru yanditse biritwa no kutayisoma kuko nta precision a jya atanga. Byakabaye byiza agiye abanza gukora ubushakashatsi mbere yo kwandika. Ndatabariza UNIK kuko abanyamahanga barayorangije Kanda hano umusubize
wowe witwa yusuf ibitekerezo byawe ni nki bya Habyarimana naKayibanda kuko birimo amacenga yingenga bitekerezo mbi.ibogamiye abo bagome bahekuye U RWANDA Kanda hano umusubize
Uriya musaza yararenganye kwer Kanda hano umusubize
yarenganye ate?uzi abo yarenganije uko bangana? Kanda hano umusubize
Ujyumenyako yayoboye igihugu kirimuntambara. Kanda hano umusubize
ikibazo cyanyu muba muzi uduce tumwe gusa.hari ahitwa Rwerere ahahoze ari Prefecture Ruhengeri ahari commune Cyeru ahari Isar Rwerere. Kanda hano umusubize
ikibazo cyanyu muba muzi uduce tumwe gusa.hari ahitwa Rwerere ahahoze ari Prefecture Ruhengeri ahari commune Cyeru ahari Isar Rwerere. Kanda hano umusubize
Ndagira ngo mbwire uriya wiyise Village Urugwiro ko Rwerere bavuga iba mu Ruhengeri ndetse hari ahahoze ISAR (ikigo cy'ubushashatsi mu buhinzi) ISAR RWERERE ni mu Ruhengeri ndakeka hafi y'ibiyaga bya Burera na Ruhondo. Ndabikubwira kuko mbizi neza. Hari icyahoze ari Komini Rwerere ku Gisenyi ariko Rwererre ya Burera na Ruhondo ari naho hahoze Prison (ngo iri mu mazi hagati) noneho aho hantu hitiriwe ISAR RWERERE ahantu bakundaga gukora ubushakashatsi mu buhinzi cyane cyane IBIRAYI bya SANGEMA. Komera turi kumwe!!! Kanda hano umusubize
Ndagira ngo mbwire uriya wiyise Village Urugwiro ko Rwerere bavuga iba mu Ruhengeri ndetse hari ahahoze ISAR (ikigo cy'ubushashatsi mu buhinzi) ISAR RWERERE ni mu Ruhengeri ndakeka hafi y'ibiyaga bya Burera na Ruhondo. Ndabikubwira kuko mbizi neza. Hari icyahoze ari Komini Rwerere ku Gisenyi ariko Rwererre ya Burera na Ruhondo ari naho hahoze Prison (ngo iri mu mazi hagati) noneho aho hantu hitiriwe ISAR RWERERE ahantu bakundaga gukora ubushakashatsi mu buhinzi cyane cyane IBIRAYI bya SANGEMA. Komera turi kumwe!!! Kanda hano umusubize
Mumakomini Yaragize Ruhengeri Nta Rwerere Irimo Kanda hano umusubize
mwese imirongo muzikuyisoma kurusha abapastoro aliko ibikorwa ishwi daa ubwo uwaruse undi ninde imana ifashe urwanda Kanda hano umusubize
Nawese kuhayubaza uwarushijundi washaka kugra icyubahaye? Kanda hano umusubize
mwese imirongo muzikuyisoma kurusha abapastoro aliko ibikorwa ishwi daa ubwo uwaruse undi ninde imana ifashe urwanda Kanda hano umusubize
Ubu se iyi nkuru yawe itubwiye iki ku rupfu rwa Kayinda?Ubundi se washakaga kumvikanisha iki?none se Habyalimana we ari he? ngira ngo abo bicanyi ba Repuburika ya 2 nako ya 3 bahembewe ibyo bari barakoze.Kayibanda nawe yagiye ku butegetsi nyuma y'inkongi y'umuriro yakwiye igihugu cyose n'imfu zinzirakarengane nyinshi.Abamubanzirije na bo birashoboka ko hari ibyo babazwa.Ubwo rero guhora ni ukw'Imana.Ntabwo Imana yaremeye umuntu kwicwa na mugenzi we .Imana ihorera ubugingo bw'umuntu ubwo aribwo bwose.uhereye kera kose amateka arabigaragaza.Rero bikwiye kutubera isomo.Niba koko twemera ko nyuma y'ubu buzima hari ubundi ubu Kayibanda na Habyarimana baba baganira iki?Birashoboka ko baba baramaze kwiyunga kuko ntabwo babana mu ijuru bakirebana ay'ingwe.Abemera purigatori bakomeze babasabire misa nyinshi kugira ngo roho zabo ziyunge.Imana Iti:"Mpora abana gukiranirwa kwa ba se kugeza ku buzukuruza n'ubuvivi bw'abanyanga".Rero byange bikunde amaraso y'ikiremwamuntu arahorerwa.TWIHANE BIGISHOBOKA twigana Daniel Kanda hano umusubize
@ vugukuri Ngo Kayibanda na Habyarimana mu ijuru! Ubwo ryaba ari irindi ritandukanye n'iryo abanyamadini birirwa bigisha... Kanda hano umusubize
Ntabwuzi ubyabanyarwanda bahishiye repubulika ya 5 sha kerekanibutabazi nibahishamunda bose. Kanda hano umusubize
none se habyara we yishwe nande?mwandika mubogamye kandi muri abana ntimuzi ibya kera.byonyine kuvuga ngo rwerere ni mu ruhengeri byerekana ko mwandika ibyo mutazi mwabwiwe gusa.nta debat iba mu Rwanda Kanda hano umusubize
debat ushaka irenze iyi ukoze se niyihe? Kanda hano umusubize
Rwerere ni mucyahoze ari prefecture yagisenyi ndetse hafi ya Busasamana mubugoye ntabwo ari Muruhengeri niyo mpamvu burigihe mwandika inkuru mudahagazeho mutanazi neza muve mukuzimu mujye ibumuntu Kanda hano umusubize
Rwerere ni mucyahoze ari prefecture yagisenyi ndetse hafi ya Busasamana mubugoye ntabwo ari Muruhengeri niyo mpamvu burigihe mwandika inkuru mudahagazeho mutanazi neza muve mukuzimu mujye ibumuntu Kanda hano umusubize
ubundi bibiliya ibivuga neza ko uwicishije inkota azicishwa indi.none se ko Habyalimana yishe urwagashinyaguro KAYIBANDA we wabonye igihe kitagera nawe akicwa,PEREZIDA KAYIBANDA we yashyinguwe mu gihugu cye ariko uzabaze niba KINANI we yarashyinguwe mu gihugu nk'uwo yahemukiye .BIBILIYA IVUGA UKURI. Kanda hano umusubize
muri RWERERE HO MU RUHENGERI NI HEHE? Kanda hano umusubize
Rwerere yo mu Ruhengeri ni mu murenge wa Rusarabuye, akarere ka Burera. Kanda hano umusubize
Bose,barabagome,nibagende.N.B. Kayibanda.bamushinguyehe? Kanda hano umusubize
Ubuswa ubugome n'ubushinyaguzi nibyo mbashije kubona muri ino nkuru, Kuva wabaho tuvuge ko ntawo mu muryango wanyu urapfa? Hazutsemo bangahe? Ngo Habyarimana azutse? Imagine! Ese waruzi impamvu ba giti birukanywe muri Kigali? Tega amatwi: Mu kinyarwanda kiza bavuga ko ukoze mu nkono ntashye ashyekerwa bivuze ngo nubundi kuko batari batinye kwica Kayibanda ku ndonke nke nta nubwo bari gutinya kugambanira Habyarimana kuzisumbuyeho cg ziciye no munsi yayo. Reka nkubwire ikindi utar'uzi" wijyeze wasoma inkuru y'agace k'ikiringiti? Oya nako kuko warayisomye ntabwo washinyagura. Icyutaruzi nuko uvuga utaranga unasebya umukoresha mwatandukanye wibeshya ari bugushime ahubwo ahita abona uwo uzaba umufata nkawe atagihari. Reka turebe niba hari ibyiza twakwigira ku bayobozi babanje niba nta nabyo tubareke twigire ku babifite ariko tudashinyaguye. Kanda hano umusubize
Uwicisha inkota nawe azayicishwa, bijye bibabera isomo mwebwe mubyumva mujye mwibuka igitekerezo cya Naboti n'umwami Ahabu cyagwa Hamani na Morudekayi uko byabagendekeye abo bose muri iyi si amaherezo y'umwicanyi ni urupfu rw'iteka ryose. ibihembo byibyaha ni urupfu Kanda hano umusubize
Mort comme un chien, le petit pays avec un petit président sans lunettes, Monsieur MOBUTU a dit. Kanda hano umusubize
ubwo nawe nguravuze. Kanda hano umusubize
Ari Habyalimana ari Kayibanda n'abana ba Satani,ndabibutsa ko ari bo bateguye genocide yakorewe abatutsi mu 1994,bari bafite ubugome bukabije,Imana ihora ihoze,Kayibanda yazanye amoko mu ndangamunru ivangura ry'uturere we na Habyara puuu, baragatsindwa n'Imana n'abameze nkabo bose Imana izabaturinde none n'iteka ryose mu Izina rya Yesu Kristo. Kanda hano umusubize
uwanditse iyi nkuru arabogamye kandi arashaka kujijisha abantu wabona hari icyo ashaka guhisha. cyakora reka dutegereze tuzarebe ib'iyi si. Kanda hano umusubize
Ko muvuga kayibanda na havyarimana kagame naw n'umweranda ha!sinz! Kanda hano umusubize
Ubwose ushatse kuvugako umwana w'Imana arinde? Ibya politike ntabwo Uzi jyawicekecera. Kanda hano umusubize
perezida yishwe nabi uwamwicgishije yapfuye ate? bashyinguwe he? Gusa iyaba byaberaga bamwe isomo Kanda hano umusubize
Abaroma bati kunda mugenzi wawe nkuko wikunda.Bibliya ikongera ikatwibutsa ko,guhora arukw'Imana kandi ihora ihoze.Naho zaburi 124:8,hakavugako gutabarwa kwacu kubonerwa k'Uwiteka waremye ijuru nisi.Basomyi bavandimwe abandika izinkuru ntaho bataniye nabarutwi,ese kuberiki wandika inkuru udafitiye gihamya,contraductoire,sans technique de redaction,ngenda banyarwanda murabaswa tu! Kanda hano umusubize
kuki se wowe Laurent wandika utukana waba utaniyehe nabo ugaya kandi wabanje kudusomera ijambo ry'Imana? watangiye neza uheruka nabi ubwo wabyishe????? Kanda hano umusubize
Impuhwe za Bihehe.com Kanda hano umusubize
Muranejeje Pe! Kanda hano umusubize
ucishije inkota nawe azayicishwa Kanda hano umusubize


text:
Kunshuro ya mbere itorero New Jerusalem Church ryabateguriye igiterane cy’ Ubuhanuzi
Kunshuro ya mbere itorero New Jerusalem Church riyobowe n’Umushumba Prophetic Bishop Rubanda Jacques, ryabateguriye igiterane cy’Ivugabutumwa ndetse n’ijambo ry’ubuhanuzi cyiswe “Prophetic Word Conference”. Bizaba ari umwanya mwiza wo gusangira ijambo ry’Imana no gufatanya kuramya Imana n’abaririmbyi batandukanye.
Twegereye abarimo gutegura igiterane tubabaza icyo bateganya kungukira muri iki gitererane maze batubwira ko isanganyamatsiko igaragara muri zaburi 25:14.
Ibihishwe by’Uwiteka bihishurirwe abamwubaha, azabereke isezerano rye bagira bati “Turasengera abantu bose bazaza kugira ngo bazahure n’Imana kuruta uko baririmba cyangwa bakumva gusa ijambo kandi ikigamijwe nuko Imitima y’abantu yahembuka.
Itorero New Jerusalem Church rikaba rimaze imyaka igera kuri 15 mu Rwanda aho rifite Icyicaro gikuru mukarere ka Kicukiro mu murenge wa kagarama. Mubahanzi batumiwe Harimo aba bakurikira:
Serge IYAMUREMYE
Healing worship team
Kingdom ministries
Abo bose bakazifatanya n’abaririmbyi ba “New Jerusalem Melodies” iki giterane giteganijwe ko kizamara iminsi itatu, guhera tariki ya 30th 31st Oct -1st Nov 2015 kurusengero Rwa New Jerusalem Kagarama- kicukiro, kikazatangira saa kumi n’Imwe kuwa gatanu ariko kuwagatandato kizajya gitangira saa kumi n’Igice kugeza saa moya. Tukaba tuzakomeza kubakurikiranira amakuru kubijyanye nacyo.
Mwese muratumiwe!


text:
mar.
21
août
2012
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 37, 1-14)
1Ububasha bw’Uhoraho bunzaho, antwarisha umwuka we maze angeza rwagati mu kibaya cyari cyuzuyemo amagufa. 2Nuko anzengurukana muri icyo kibaya aho yari akikije hose, maze nsanga ayo magufa ari menshi cyane kandi yarumye rwose. 3Uhoraho arambaza ati “Mwana w’umuntu, aya magufa se yabasha kongera kuba mazima ?” Ndamusubiza nti “Nyagasani Uhoraho, ni wowe wabimenya.” 4Arambwira ati “Ngaho hanurira aya magufa maze uyabwire uti ‘Yemwe mwa magufa yumiranye mwe, nimutege amatwi ijambo ry’Uhoraho. 5Dore uko Nyagasani Uhoraho ababwiye: Ngiye kubashyiramo umwuka, maze mwongere mubeho. 6Ngiye kubateraho imitsi, mbashyireho inyama, mboroseho uruhu, mbashyiremo umwuka maze mubeho; bityo muzamenye ko ndi Uhoraho.’ ”
7Ubwo ndahanura nk’uko nari nabitegetswe. Igihe ndiho mpanura, ako kanya numva urusaku, ayo magufa arakorakorana rimwe rikegera irindi. 8Ngo ndebe mbona imitsi iyafasheho, inyama zirayatwikira n’uruhu rurayorosa, ariko nta mwuka wari urimo. 9Nuko arambwira ati “Ngaho mwana w’umuntu hanura, uhanurire umwuka. Wubwire uti ‘Dore uko Nyagasani Uhoraho avuze : Wa mwuka we, turuka mu mpande zose uko ari enye, uhuhere kuri iyi mirambo maze yongere ibeho.’” 10Igihe ndiho mpanura nk’uko nabitegetswe, umwuka uza muri ya mirambo yongera kugira ubuzima, nuko barahaguruka biremamo igitero kinini cyane.
11Hanyuma arambwira ati “Mwana w’umuntu, ayo magufa ni umuryango wa Israheli wose. Ngabo baravuga bati ‘Amagufa yacu yarumiranye, nta cyizere tugifite turashize.’ 12Ni yo mpamvu rero ugomba guhanura ubabwira uti ‘Dore ibyo Nyagasani Uhoraho avuze : Ngiye gukingura imva zanyu nzabavanemo, mwebwe muryango wanjye, maze nzabagarure ku butaka bwa Israheli. 13Muzamenya ko ndi Uhoraho, mwebwe muryango wanjye, ubwo nzaba nakinguye imva zanyu nkazibavanamo. 14Nzabashyiramo umwuka wanjye mubeho kandi mbatuze ku butaka bwanyu; bityo muzamenye ko ari jye Uhoraho wabivuze kandi nkabikora. Uwo ni Uhoraho ubivuze.’ ”
ZABURI (Zab 107 (106), 2-3, 4-5, 6-7, 8-9)
Inyik/ Nimushimire Uhoraho kuko agwa neza,
n’urukundo rwe rugahoraho iteka.
Abo Uhoraho yarwanyeho nibabyivugire,
bo yakuye mu maboko y’umwanzi,
maze akabakorakoranya abavana mu bihugu byose,
mu burasirazuba no mu burengerazuba,
mu majyaruguru no mu majyepfo.
Hari ababungeraga mu butayu, bakagenda ahantu hataba na mba,
ntibabone inzira yerekera mu mugi utuwe;
bakicwa n’inzara n’inyota,
bakumva imitima yabo yaguye isari.
Nuko batakambira Uhoraho mu mage barimo,
na we abakiza imibabaro yabo;
abayobora mu nzira ibangutse,
kugira ngo bagere mu mugi utuwe.
Nibashimire rero Uhoraho impuhwe ze,
n’ibitangaza akorera bene muntu !
Kuko yahaye icyo kunywa uwicwaga n’inyota,
uwari ushonje akamufungurira, akijuta.
IBANGONDIRIMBO RIBANZIRIZA IVANJILI (1 Yh 4, 8.7)
Alleluya Alleluya.
Imana ni urukundo.
Umuntu wese ukunda aba yarabyawe n’Imana, akanayimenya.
Alleluya.
IVANJILI
+ Matayo (Mt 22, 34-40)
Muri icyo gihe, 34Abafarizayi bumvise ko yazibye akanwa k’Abasaduseyi, barakorana. 35Maze umwe muri bo wari umwigishamategeko amubaza amwinja ati 36“Mwigisha, itegeko riruta ayandi ni irihe ?” 37Aramubwira ati “Uzakunde Nyagasani Imana yawe, n’umutima wawe wose, n’amagara yawe yose, n’ubwenge bwawe bwose. 38Iryo tegeko riruta ayandi kandi ni ryo rya mbere. 39Irya kabiri risa na ryo : Urajye ukunda mugenzi wawe nk’uko wikunda. 40Muri ayo mategeko uko ari abiri, habumbiyemo andi yose n’ibyo abahanuzi bavuze.”